02011R0359 — EL — 13.04.2022 — 015.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Τροποποιείται από:









▼B

ΚΑΝΟΝΙΣΜΟΣ (ΕΕ) αριθ. 359/2011 ΤΟΥ ΣΥΜΒΟΥΛΙΟΥ

της 12ης Απριλίου 2011

για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στο Ιράν







Άρθρο 1

Για τους σκοπούς του παρόντος κανονισμού, ισχύουν οι ακόλουθοι ορισμοί:

α) ως «κεφάλαια» νοούνται τα χρηματοοικονομικά περιουσιακά στοιχεία και τα οικονομικά οφέλη κάθε είδους, στα οποία ενδεικτικώς περιλαμβάνονται: i) τα μετρητά, οι επιταγές, οι απαιτήσεις πληρωμής, οι συναλλαγματικές, οι εντολές πληρωμών και άλλα μέσα πληρωμών· ii) οι καταθέσεις σε χρηματοπιστωτικά ιδρύματα ή άλλες οντότητες, τα πιστωτικά υπόλοιπα, οι απαιτήσεις και οι τίτλοι απαιτήσεων· iii) οι δημοσίως και ιδιωτικώς διαπραγματεύσιμοι τίτλοι και χρεόγραφα, μεταξύ των οποίων οι μετοχές και τα μερίδια, τα πιστοποιητικά που αντιπροσωπεύουν κινητές αξίες, οι ομολογίες, τα γραμμάτια, τα πιστοποιητικά δικαιώματος ανάληψης μετοχών (warrants), οι ομολογίες χρέους και οι συμβάσεις παραγώγων· iv) οι τόκοι, τα μερίσματα ή άλλα έσοδα ή υπεραξίες που προέρχονται ή δημιουργούνται από περιουσιακά στοιχεία· v) οι πιστώσεις, τα δικαιώματα συμψηφισμών απαιτήσεων, οι εγγυήσεις, οι εγγυητικές επιστολές ή άλλες χρηματοοικονομικές δεσμεύσεις· vi) οι πιστωτικές επιστολές, οι φορτωτικές, τα πωλητήρια συμβόλαια· vii) τα έγγραφα που αποδεικνύουν συμμετοχή σε κεφάλαια ή χρηματοοικονομικούς πόρους·

β) ως «δέσμευση κεφαλαίων» νοείται η παρεμπόδιση οποιασδήποτε κίνησης, μεταβίβασης, μεταβολής, χρήσης ή διαπραγμάτευσης κεφαλαίων δυνάμενης να οδηγήσει σε μεταβολή ως προς τον όγκο, το ποσό, τον τόπο διατήρησής τους, την ιδιοκτησία, την κατοχή, τον χαρακτήρα, τον προορισμό ή άλλη μεταβολή ή η οποία θα καθιστούσε δυνατή τη χρησιμοποίηση των συγκεκριμένων κεφαλαίων, συμπεριλαμβανομένης της διαχείρισης χαρτοφυλακίων·

γ) ως «οικονομικοί πόροι» νοούνται τα χρηματοοικονομικά περιουσιακά στοιχεία κάθε είδους, υλικά ή άυλα, κινητά ή ακίνητα, που δεν είναι κεφάλαια αλλά μπορούν να χρησιμοποιηθούν για την απόκτηση κεφαλαίων, αγαθών ή υπηρεσιών·

δ) ως «δέσμευση οικονομικών πόρων» νοείται η παρεμπόδιση της χρήσης τους για την απόκτηση κεφαλαίων, αγαθών ή υπηρεσιών με κάθε τρόπο, στους οποίους ενδεικτικώς περιλαμβάνεται η πώληση, η εκμίσθωση ή η υποθήκευση·

ε) ως «έδαφος της Ένωσης» νοούνται τα εδάφη των κρατών μελών στα οποία εφαρμόζεται η συνθήκη, υπό τους όρους που προβλέπονται σ’ αυτήν, συμπεριλαμβανομένου του εναερίου χώρου τους.

▼M2

Άρθρο 1α

►M3 ◄ 1. Απαγορεύονται: α) η πώληση, προμήθεια, μεταβίβαση ή εξαγωγή, άμεσα ή έμμεσα, εξοπλισμού που θα μπορούσε να χρησιμοποιηθεί για εσωτερική καταστολή, όπως απαριθμείται στο παράρτημα ΙΙΙ ανεξάρτητα εάν προέρχεται από την Ένωση ή όχι, σε οποιοδήποτε ιρανικό πρόσωπο, οντότητα ή οργανισμό ή προς χρήση στο Ιράν· β) η παροχή, άμεσα ή έμμεσα, τεχνικής βοήθειας ή υπηρεσιών διαμεσολάβησης συνδεόμενων με είδη εξοπλισμού που θα μπορούσαν να χρησιμοποιηθούν για εσωτερική καταστολή, όπως απαριθμούνται στο παράρτημα ΙΙΙ, σε οποιοδήποτε ιρανικό πρόσωπο, οντότητα ή οργανισμό ή προς χρήση στο Ιράν· γ) η παροχή, άμεσα ή έμμεσα, χρηματοδότησης ή χρηματοδοτικής βοήθειας συνδεόμενης με εξοπλισμό που θα μπορούσε να χρησιμοποιηθεί για εσωτερική καταστολή, όπως αναφέρεται στο παράρτημα III, και ιδίως επιχορηγήσεων δανείων και ασφάλισης εξαγωγικών πιστώσεων, για κάθε πώληση, προμήθεια, μεταβίβαση ή εξαγωγή τέτοιων ειδών, ή για κάθε παροχή συναφούς τεχνικής βοήθειας, σε οποιοδήποτε ιρανικό πρόσωπο οντότητα ή οργανισμό ή προς χρήση στο Ιράν· δ) η εν γνώσει και εκ προθέσεως συμμετοχή σε δραστηριότητες με αντικείμενο ή αποτέλεσμα την καταστρατήγηση των απαγορεύσεων που αναφέρονται στα στοιχεία α), β) και γ).

▼M3

2. Κατά παρέκκλιση της παραγράφου 1, οι αρμόδιες αρχές των κρατών μελών, όπως απαριθμούνται στο παράρτημα II, δύνανται να εγκρίνουν, υπό όρους τους οποίους κρίνουν κατάλληλους, την πώληση, προμήθεια, μεταβίβαση ή εξαγωγή εξοπλισμού που θα μπορούσε να χρησιμοποιηθεί για εσωτερική καταστολή, όπως απαριθμείται στο παράρτημα III, υπό την προϋπόθεση ότι προορίζεται αποκλειστικά για την προστασία του προσωπικού της Ένωσης και των κρατών μελών της στο Ιράν ή την παροχή τεχνικής βοήθειας ή υπηρεσιών διαμεσολάβησης ή χρηματοδότησης ή χρηματοδοτικής βοήθειας που αναφέρονται στην παράγραφο 1 στοιχεία β) και γ) και έχουν σχέση με αυτό τον εξοπλισμό.

▼M2

Άρθρο 1β

1. Απαγορεύεται η πώληση, προμήθεια, μεταφορά ή εξαγωγή, άμεσα ή έμμεσα, εξοπλισμού, τεχνολογίας ή λογισμικού που καθορίζεται στο παράρτημα ΙV, είτε είναι καταγωγής της Ένωσης είτε όχι, σε κάθε πρόσωπο, οντότητα ή οργανισμό, στο Ιράν ή προς χρήση στο Ιράν, εκτός εάν η αρμόδια αρχή του σχετικού κράτους μέλους, όπως ορίζεται στους δικτυακούς τόπους που αναφέρονται στο παράρτημα ΙΙ, έχει χορηγήσει προηγούμενη άδεια.

2. Οι αρμόδιες αρχές των κρατών μελών, όπως ορίζονται στους δικτυακούς τόπους που αναφέρονται στο παράρτημα ΙΙ, δεν χορηγεί άδεια δυνάμει της παραγράφου 1 εάν έχουν εύλογους λόγους να συναγάγουν ότι ο εν λόγω εξοπλισμός, τεχνολογία ή λογισμικό θα χρησιμοποιηθεί για την παρακολούθηση ή την υποκλοπή, από την κυβέρνηση, τους δημόσιους φορείς, εταιρείες και υπηρεσίες του Ιράν ή από κάθε πρόσωπο ή οντότητα που ενεργούν για λογαριασμό τους ή υπό τις οδηγίες τους, του διαδικτύου ή των τηλεφωνικών επικοινωνιών στο Ιράν.

3. Το παράρτημα ΙV περιλαμβάνει μόνον τον εξοπλισμό, την τεχνολογία ή το λογισμικό που ενδέχεται να χρησιμοποιηθεί για την παρακολούθηση ή την υποκλοπή του διαδικτύου ή τηλεφωνικών επικοινωνιών.

4. Το οικείο κράτος μέλος ενημερώνει τα άλλα κράτη μέλη και την Επιτροπή για κάθε άδεια που χορηγεί βάσει του παρόντος άρθρου, εντός τεσσάρων εβδομάδων από τη χορήγηση της αδείας.

Άρθρο 1γ

1. Απαγορεύονται: α) η παροχή, άμεσα ή έμμεσα, τεχνικής βοήθειας ή υπηρεσιών διαμεσολάβησης που συνδέονται με τον εξοπλισμό, την τεχνολογία και το λογισμικό που καθορίζονται στο παράρτημα ΙV, ή με την παροχή, κατασκευή, συντήρηση και χρήση του εξοπλισμού που καθορίζεται στο παράρτημα ΙV ή με την παροχή, εγκατάσταση, λειτουργία ή αναβάθμιση κάθε λογισμικού που καθορίζεται στο παράρτημα ΙV, σε οποιοδήποτε πρόσωπο, οντότητα ή οργανισμό στο Ιράν ή για χρήση στο Ιράν, β) η παροχή, άμεσα ή έμμεσα, χρηματοδότησης ή χρηματοδοτικής βοήθειας που συνδέεται με τον βασικό εξοπλισμό, την τεχνολογία και το λογισμικό που απαριθμούνται στο παράρτημα IV σε οποιοδήποτε ιρανικό πρόσωπο, οντότητα ή οργανισμό ή προς χρήση στο Ιράν· γ) η παροχή υπηρεσιών παρακολούθησης ή υποκλοπής του διαδικτύου ή τηλεφωνικών επικοινωνιών κάθε είδους στην κυβέρνηση, στους δημοσίους φορείς, στις εταιρείες και στους οργανισμούς του Ιράν ή σε κάθε πρόσωπο ή οντότητα που ενεργεί για λογαριασμό ή υπό τις διαταγές τους· και δ) η, εν γνώσει και εκ προθέσεως, συμμετοχή σε δραστηριότητες με αντικείμενο ή αποτέλεσμα την καταστρατήγηση των απαγορεύσεων που αναφέρονται στα στοιχεία α), β) ή γ) · εκτός αν η αρμόδια αρχή του οικείου κράτους μέλους, ως ορίζεται στους δικτυακούς τόπους του παραρτήματος ΙΙΙ, έχει δώσει προηγούμενη άδεια βάσει του άρθρου 1β παράγραφος 2.

2. Για τους σκοπούς της παραγράφου 1 στοιχείο γ), ως «υπηρεσίες παρακολούθησης ή υποκλοπής του διαδικτύου ή τηλεφωνικών επικοινωνιών» νοούνται οι υπηρεσίες οι οποίες, με τη χρήση ιδίως εξοπλισμού, τεχνολογίας ή λογισμικού που αναφέρονται στο παράρτημα ΙV, αποσκοπούν στην πρόσβαση σε εισερχόμενες και εξερχόμενες τηλεπικοινωνίες και στοιχεία συνδιαλέξεων ενός προσώπου και την παράδοσή τους με στόχο την εξαγωγή, αποκωδικοποίηση, καταγραφή, επεξεργασία, ανάλυση και αποθήκευση ή οιαδήποτε άλλη συναφή δραστηριότητα.

▼B

Άρθρο 2

1. Δεσμεύονται όλα τα κεφάλαια και όλοι οι οικονομικοί πόροι που ευρίσκονται στην ιδιοκτησία ή κατοχή ή τελούν υπό τον έλεγχο των φυσικών ή νομικών προσώπων, οντοτήτων και οργανισμών που κατονομάζονται στον κατάλογο του παραρτήματος I.

2. Απαγορεύεται η διάθεση, άμεσα ή έμμεσα, κεφαλαίων ή οικονομικών πόρων στα φυσικά ή νομικά πρόσωπα, οντότητες ή οργανισμούς που κατονομάζονται στον κατάλογο του παραρτήματος I ή προς όφελός τους.

3. Απαγορεύεται η εν γνώσει και εκ προθέσεως συμμετοχή σε δραστηριότητες που έχουν ως αντικείμενο ή αποτέλεσμα, άμεσα ή έμμεσα, την καταστρατήγηση των μέτρων που αναφέρονται στις παραγράφους 1 και 2.

Άρθρο 3

1. Το παράρτημα I περιλαμβάνει κατάλογο προσώπων τα οποία, σύμφωνα με το άρθρο 2 παράγραφος 1 της απόφασης 2011/235/ΚΕΠΠΑ έχουν αναγνωρισθεί από το Συμβούλιο ως υπεύθυνα πρόσωπα για σοβαρές παραβιάσεις ανθρωπίνων δικαιωμάτων στο Ιράν, καθώς τα πρόσωπα, τις οντότητες ή τους οργανισμούς που συνδέονται με αυτά.

2. Το παράρτημα 1 περιλαμβάνει τους λόγους καταχώρησης των οικείων προσώπων, οντοτήτων και οργανισμών στον κατάλογο.

3. Στο παράρτημα I περιλαμβάνονται επίσης οι πληροφορίες που είναι απαραίτητες για την ταυτοποίηση των εν λόγω φυσικών ή νομικών προσώπων, οντοτήτων και οργανισμών, εφόσον είναι διαθέσιμες. Όσον αφορά τα φυσικά πρόσωπα, οι πληροφορίες αυτές μπορούν να περιλαμβάνουν τα ονοματεπώνυμα, συμπεριλαμβανομένων των ψευδωνύμων, την ημερομηνία και τον τόπο γέννησης, την ιθαγένεια, τον αριθμό διαβατηρίου και δελτίου ταυτότητας, το φύλο, τη διεύθυνση, εφόσον είναι γνωστή, και το αξίωμα ή το επάγγελμα τους. Όσον αφορά τα νομικά πρόσωπα, τις οντότητες και τους οργανισμούς, οι πληροφορίες αυτές μπορούν να περιλαμβάνουν την επωνυμία, τον τόπο και την ημερομηνία εγγραφής σε μητρώο, τον αριθμό μητρώου και τον τόπο εγκατάστασης.

Άρθρο 4

1. Κατά παρέκκλιση από το άρθρο 2, οι αρμόδιες αρχές των κρατών μελών, όπως αναφέρονται στο παράρτημα II, μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων υπό τους όρους που αυτές θεωρούν κατάλληλους, εάν κρίνουν ότι τα εν λόγω κεφάλαια ή οι οικονομικοί πόροι: α) είναι αναγκαία για την κάλυψη των βασικών αναγκών προσώπων που κατονομάζονται στο παράρτημα I και των εξαρτώμενων από αυτά μελών της οικογενείας τους, συμπεριλαμβανομένων των πληρωμών για είδη διατροφής, ενοικίου ή ενυπόθηκου δανείου, φαρμάκων και ιατρικής περίθαλψης, φόρων, ασφαλίστρων και τελών σε επιχειρήσεις κοινής ωφελείας· β) προορίζονται αποκλειστικά για την πληρωμή εύλογων επαγγελματικών αμοιβών και την εξόφληση δαπανών συνδεομένων με την παροχή νομικών υπηρεσιών· γ) προορίζονται αποκλειστικά για την πληρωμή τελών ή επιβαρύνσεων για υπηρεσίες που αφορούν τη συνήθη τήρηση ή φύλαξη δεσμευμένων κεφαλαίων ή οικονομικών πόρων· ή δ) είναι αναγκαία για έκτακτες δαπάνες, υπό τον όρο ότι, στην προκειμένη περίπτωση, το οικείο κράτος μέλος θα έχει κοινοποιήσει τους λόγους για τους οποίους κρίνει ότι θα πρέπει να δοθεί ειδική άδεια σε όλα τα άλλα κράτη μέλη και στην Επιτροπή τουλάχιστον δύο εβδομάδες πριν από την άδεια.

2. Το οικείο κράτος μέλος ενημερώνει τα άλλα κράτη μέλη και την Επιτροπή σχετικά με κάθε άδεια την οποία χορηγεί κατ’ εφαρμογή της παραγράφου 1.

Άρθρο 5

1. Κατά παρέκκλιση του άρθρου 2, οι αρμόδιες αρχές των κρατών μελών, όπως αναφέρονται στο παράρτημα II, δύνανται να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων, εφόσον πληρούνται οι ακόλουθες προϋποθέσεις: α) τα κεφάλαια ή οι οικονομικοί πόροι υπόκεινται σε δικαστική, διοικητική ή διαιτητική δέσμευση που επεβλήθη πριν από την ημερομηνία κατά την οποία το πρόσωπο, η οντότητα ή ο οργανισμός που αναφέρεται στο άρθρο 2 περιελήφθη στο παράρτημα I, ή υπόκεινται σε δικαστική, διοικητική ή διαιτητική απόφαση που εκδόθηκε πριν από αυτήν την ημερομηνία· β) τα εν λόγω κεφάλαια ή οι οικονομικοί πόροι χρησιμοποιούνται αποκλειστικά για να ικανοποιηθούν απαιτήσεις που έχουν κατοχυρωθεί βάσει μιας τέτοιας δέσμευσης ή απαιτήσεις που έχουν αναγνωρισθεί ως έγκυρες μέσω μιας τέτοιας απόφασης, εντός των ορίων που θέτουν οι ισχύοντες νόμοι και κανονισμοί που διέπουν τα δικαιώματα των προσώπων που έχουν απαιτήσεις αυτού του είδους· γ) η δέσμευση ή απόφαση δεν είναι προς όφελος προσώπου, οντότητας ή οργανισμού που κατονομάζεται στον κατάλογο του παραρτήματος I και δ) η αναγνώριση της δέσμευσης ή της απόφασης δεν αντιβαίνει στη δημόσια τάξη του οικείου κράτους μέλους.

2. Το οικείο κράτος μέλος ενημερώνει τα άλλα κράτη μέλη και την Επιτροπή σχετικά με κάθε άδεια την οποία χορηγεί κατ’ εφαρμογή της παραγράφου 1.

Άρθρο 6

1. Το άρθρο 2 παράγραφος 2 δεν εφαρμόζεται στην πίστωση των δεσμευμένων λογαριασμών, με: α) τόκους ή άλλα κέρδη σε σχέση με αυτούς του λογαριασμούς· ή β) πληρωμές που οφείλονται βάσει συμβάσεων, συμφωνιών ή δεσμεύσεων που είχαν συναφθεί ή αναληφθεί πριν από την ημερομηνία κατά την οποία το φυσικό ή νομικό πρόσωπο, η οντότητα ή ο οργανισμός που αναφέρεται στο άρθρο 2 συμπεριελήφθη στο παράρτημα I, υπό τον όρο ότι οι εν λόγω τόκοι, άλλα κέρδη και πληρωμές τελούν επίσης υπό δέσμευση σύμφωνα με το άρθρο 2 παράγραφος 1.

2. Το άρθρο 2 παράγραφος 2 δεν εμποδίζει την πίστωση των δεσμευμένων λογαριασμών από χρηματοδοτικά ή πιστωτικά ιδρύματα της Ένωσης που εισπράττουν κεφάλαια μεταφερόμενα στο λογαριασμό του φυσικού ή νομικού προσώπου, της οντότητας ή του οργανισμού που περιλαμβάνεται στον κατάλογο, υπό τον όρο ότι δεσμεύονται και οι πιστώσεις στους λογαριασμούς αυτούς. Το χρηματοδοτικό ή πιστωτικό ίδρυμα ενημερώνει αμελλητί τις αρμόδιες αρχές για τη συναλλαγή αυτή.

Άρθρο 7

Κατά παρέκκλιση από το άρθρο 2 και εφόσον υφίσταται οφειλή εκ μέρους περιληφθέντος στο παράρτημα I προσώπου, οντότητας ή οργανισμού, δυνάμει σύμβασης ή συμφωνίας που είχε συναφθεί από το εν λόγω πρόσωπο, οντότητα ή οργανισμό, ή δυνάμει υποχρέωσης που εγεννήθη για το εν λόγω πρόσωπο, οντότητα ή οργανισμό, πριν από την ημερομηνία κατά την οποία το εν λόγω πρόσωπο, οντότητα ή οργανισμός περιελήφθη στους καταλόγους, οι αρμόδιες αρχές των κρατών μελών, όπως αναφέρονται στους δικτυακούς τόπους που απαριθμούνται στο παράρτημα II, δύνανται να επιτρέπουν, υπό τις προϋποθέσεις που κρίνουν κατάλληλες, την αποδέσμευση ορισμένων δεσμευμένων κεφαλαίων ή οικονομικών πόρων, εφόσον πληρούνται οι ακόλουθες προϋποθέσεις:

α) η οικεία αρμόδια αρχή διαπίστωσε ότι: i) τα κεφάλαια ή οι οικονομικοί πόροι θα χρησιμοποιηθούν για πληρωμή από πρόσωπο, οντότητα ή οργανισμό που κατονομάζεται στο παράρτημα I και ii) η πληρωμή δεν γίνεται κατά παράβαση του άρθρου 2 παράγραφος 2 και

β) το οικείο κράτος μέλος έχει κοινοποιήσει, τουλάχιστον δύο εβδομάδες πριν από τη χορήγηση της άδειας, στα άλλα κράτη μέλη και στην Επιτροπή, τη διαπίστωση αυτή, καθώς και την πρόθεσή του να χορηγήσει άδεια.

Άρθρο 8

1. Η δέσμευση κεφαλαίων και οικονομικών πόρων ή η άρνηση διάθεσης κεφαλαίων ή οικονομικών πόρων, που πραγματοποιείται καλή τη πίστει και με την πεποίθηση ότι συνάδει με τον παρόντα κανονισμό, δεν θεμελιώνει καμία ευθύνη του φυσικού ή νομικού προσώπου, της οντότητας ή του οργανισμού που προέβη σε αυτή τη δέσμευση ή εις βάρος των διευθυντών ή των υπαλλήλων του, εκτός εάν αποδειχθεί ότι τα κεφάλαια και οι οικονομικοί πόροι δεσμεύθηκαν ή κρατούνται λόγω αμέλειας.

2. Η απαγόρευση που προβλέπεται στο άρθρο 2 παράγραφος 2 δεν θεμελιώνει κανενός είδους ευθύνη των φυσικών και νομικών προσώπων, οντοτήτων και οργανισμών που διέθεσαν κεφάλαια ή οικονομικούς πόρους, εάν δεν γνώριζαν και δεν είχαν εύλογη αιτία να υποπτευθούν ότι με τις ενέργειές τους θα παραβίαζαν την εν λόγω απαγόρευση.

Άρθρο 9

1. Με την επιφύλαξη των εφαρμοστέων κανόνων σχετικά με την υποβολή εκθέσεων, την εμπιστευτικότητα και το επαγγελματικό απόρρητο, τα φυσικά και νομικά πρόσωπα, οι οντότητες και οι οργανισμοί: α) παρέχουν αμέσως κάθε πληροφορία που μπορεί να διευκολύνει τη συμμόρφωση προς τον παρόντα κανονισμό, όπως λογαριασμούς και ποσά που έχουν δεσμευθεί σύμφωνα με το άρθρο 2, στην αρμόδια αρχή του κράτους μέλους στο οποίο κατοικούν ή ευρίσκονται,όπως αναφέρεται στους δικτυακούς τόπους που απαριθμούνται στο παράρτημα II, και διαβιβάζουν τις πληροφορίες αυτές στην Επιτροπή, είτε απευθείας είτε μέσω των κρατών μελών και β) συνεργάζονται με την εν λόγω αρμόδια αρχή σε κάθε έλεγχο των εν λόγω πληροφοριών.

2. Κάθε πληροφορία που παρέχεται ή λαμβάνεται σύμφωνα με το παρόν άρθρο χρησιμοποιείται μόνο για τους σκοπούς για τους οποίους παρεσχέθη ή ελήφθη.

Άρθρο 10

Τα κράτη μέλη και η Επιτροπή και αλληλοενημερώνονται αμέσως για τα μέτρα που λαμβάνονται κατ’ εφαρμογή του παρόντος κανονισμού και ανταλλάσσουν οποιαδήποτε άλλη συναφή πληροφορία διαθέτουν σχετικά με τον παρόντα κανονισμό, ιδίως πληροφορίες που αφορούν παραβάσεις και προβλήματα επιβολής της εφαρμογής, καθώς και αποφάσεις εκδιδόμενες από εθνικά δικαστήρια.

Άρθρο 11

Η Επιτροπή έχει την εξουσία να τροποποιεί το παράρτημα II βάσει των πληροφοριών που παρέχουν τα κράτη μέλη.

Άρθρο 12

1. Οσάκις το Συμβούλιο αποφασίζει να υπαγάγει φυσικό ή νομικό πρόσωπο, οντότητα ή οργανισμό στα μέτρα που αναφέρονται στο άρθρο 2 παράγραφος 1, τροποποιεί το παράρτημα I αναλόγως.

2. Το Συμβούλιο γνωστοποιεί την απόφασή του στο φυσικό ή νομικό πρόσωπο, οντότητα ή οργανισμό, μαζί με τους λόγους για την καταχώρησή του στον κατάλογο, είτε άμεσα, εάν η διεύθυνσή του είναι γνωστή, είτε με δημοσίευση ανακοίνωσης, παρέχοντας τη δυνατότητα στο εν λόγω φυσικό ή νομικό πρόσωπο, οντότητα ή οργανισμό να υποβάλει παρατηρήσεις.

3. Οσάκις υποβάλλονται παρατηρήσεις ή προσκομίζονται νέα ουσιαστικά στοιχεία, το Συμβούλιο επανεξετάζει την απόφασή του και ενημερώνει το φυσικό ή νομικό πρόσωπο, οντότητα ή οργανισμό αναλόγως.

4. Ο κατάλογος του παραρτήματος I επανεξετάζεται σε τακτά χρονικά διαστήματα, και τουλάχιστον ανά δωδεκάμηνο.

Άρθρο 13

1. Τα κράτη μέλη θεσπίζουν τους κανόνες για τις κυρώσεις που εφαρμόζονται στις παραβάσεις των διατάξεων του παρόντος κανονισμού και λαμβάνουν όλα τα αναγκαία μέτρα για να εξασφαλίσουν ότι οι διατάξεις αυτές εφαρμόζονται. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές.

2. Τα κράτη μέλη κοινοποιούν αμελλητί τους κανόνες αυτούς στην Επιτροπή μετά την έναρξη ισχύος του παρόντος κανονισμού καθώς και τις τυχόν μετέπειτα τροποποιήσεις τους.

Άρθρο 14

Στις περιπτώσεις που ο παρών κανονισμός προβλέπει υποχρέωση κοινοποίησης, ενημέρωσης ή άλλου είδους επικοινωνία με την Επιτροπή, χρησιμοποιούνται η διεύθυνση και τα άλλα στοιχεία επικοινωνίας που αναφέρονται στο παράρτημα II.

Άρθρο 15

Ο παρών κανονισμός εφαρμόζεται:

α) εντός του εδάφους της Ένωσης, συμπεριλαμβανομένου του εναέριου χώρου της·

β) επί οιουδήποτε αεροσκάφους ή σκάφους που υπάγεται στη δικαιοδοσία κράτους μέλους·

γ) σε κάθε πρόσωπο εντός ή εκτός του εδάφους της Ένωσης που είναι υπήκοος κράτους μέλους·

δ) σε κάθε νομικό πρόσωπο, οντότητα ή οργανισμό που έχει συσταθεί ή δημιουργηθεί σύμφωνα με το δίκαιο κράτους μέλους·

ε) σε κάθε νομικό πρόσωπο, οντότητα ή οργανισμό για τις εμπορικές πράξεις που διενεργεί, εν όλω ή εν μέρει, εντός της Ένωσης.

Άρθρο 16

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.









ΠΑΡΑΡΤΗΜΑ I

Κατάλογος των φυσικών και νομικών προσώπων, οντοτήτων και φορέων που αναφέρονται στο άρθρο 2 παράγραφος 1







Πρόσωπα Ονοματεπώνυμο Αναγνωριστικά στοιχεία Λόγοι Ημερο-μηνία καταχώ-ρισης ▼M16 1. AHMADI-MOQADDAM Esmail ΤΟΠΟΣ ΓΕΝ.: Τεχεράνη (Ιράν) ΗΜΕΡ/ΝΙΑ ΓΕΝ.: 1961 Φύλο: Άρρεν Διευθυντής του Πανεπιστημίου και του Ανώτατου Εθνικού Ερευνητικού Ινστιτούτου Άμυνας από τις 20 Σεπτεμβρίου 2021. Πρώην ανώτερος σύμβουλος για θέματα ασφαλείας του αρχηγού του Γενικού Επιτελείου των ενόπλων δυνάμεων. Αρχηγός της εθνικής αστυνομίας του Ιράν από το 2005 μέχρι τις αρχές του 2015. Επίσης, Αρχηγός της ιρανικής Αστυνομίας Κυβερνοχώρου (οντότητα καταχωρισμένη σε κατάλογο της ΕΕ) από τον Ιανουάριο του 2011 μέχρι τις αρχές του 2015. Δυνάμεις υπό τις εντολές του εξαπέλυσαν άγριες επιθέσεις κατά ειρηνικών διαδηλωτών και μία βίαιη νυκτερινή επίθεση στους κοιτώνες του Πανεπιστημίου της Τεχεράνης στις 15 Ιουνίου 2009. Πρώην επικεφαλής του ιρανικού Αρχηγείου υπέρ του Λαού της Υεμένης. 12.4.2011 ▼M13 2. ALLAHKARAM Hossein ΤΟΠΟΣ ΓΕΝ.: Najafabad (Ιράν) ΗΜΕΡ/ΝΙΑ ΓΕΝ.: 1945 Φύλο: άρρεν Επικεφαλής του συντονιστικού συμβουλίου της Ansar-e Hezbollah και πρώην στρατηγός του IRGC (Στρατός των φρουρών της ισλαμικής επανάστασης). Συνιδρυτής της Ansar-e Hezbollah. Η παραστρατιωτική αυτή δύναμη χρησιμοποίησε αλόγιστα βία κατά σπουδαστών και πανεπιστημίων το 1999, το 2002 και το 2009. Διατηρεί τον ανώτερο ρόλο του σε μια οργάνωση που είναι έτοιμη να διαπράξει παραβιάσεις ανθρώπινων δικαιωμάτων εις βάρος των πολιτών, μεταξύ άλλων προάγοντας επιθετικότητα κατά γυναικών για την επιλογή των ενδυμάτων τους. 12.4.2011 3. ARAGHI (ERAGHI) Abdollah Φύλο: άρρεν Θέση: Ταξίαρχος Ταξίαρχος του IRGC. Αρχηγός του Τμήματος Ασφαλείας του Γενικού Επιτελείου των Ενόπλων Δυνάμεων. Πρώην Υπαρχηγός των χερσαίων δυνάμεων του IRGC. Άμεσα και προσωπικά υπεύθυνος για την καταστολή διαδηλώσεων καθ’ όλη τη διάρκεια του καλοκαιριού του 2009. 12.4.2011 ▼M15 4. FAZLI Ali Φύλο: άρρεν Θέση: Ταξίαρχος. Πρώην αρχηγός της Σχολής Δοκίμων Imam Hossein (από το 2018 έως τον Ιούνιο του 2020). Πρώην αναπληρωτής διοικητής της Basij (2009-2018), αρχηγός του σώματος Seyyed al-Shohada του IRGC για την επαρχία Τεχεράνης (μέχρι τον Φεβρουάριο του 2010). Το σώμα Seyyed al- Shohada είναι υπεύθυνο για την ασφάλεια στην επαρχία Τεχεράνης και συνέβαλε αποφασιστικά σε βίαιη καταστολή διαδηλώσεων το 2009. 12.4.2011 ▼M8 ————— ▼M13 6. JAFARI Mohammad-Ali (γνωστός και ως «Aziz Jafari») ΤΟΠΟΣ ΓΕΝ.: Yazd (Ιράν) ΗΜΕΡ/ΝΙΑ ΓΕΝ.: 1.9.1957 Φύλο: άρρεν Διευθυντής της Hazrat-e Baqiatollah Social and Cultural Base. Πρώην διοικητής του IRGC (Σεπτέμβριος 2007 - Απρίλιος 2019). Ο IRGC και η Βάση του Sarollah υπό την εξουσία του Στρατηγού Mohammad-Ali (Aziz) Jafari αναμείχθηκαν παράνομα, σε σημαντικό βαθμό, στη διαδικασία των προεδρικών εκλογών του 2009, με τη σύλληψη και κράτηση πολιτικών ακτιβιστών καθώς και την καταστολή διαδηλώσεων στους δρόμους. 12.4.2011 7. KHALILI Ali Φύλο: άρρεν Στρατηγός του IRGC, με σημαίνοντα ρόλο εντός της Βάσης του Sarollah. Υπέγραψε επιστολή προς το Υπουργείο Υγείας στις 26 Ιουνίου 2009 η οποία απαγόρευε τη διαβίβαση εγγράφων ή ιατρικών φακέλων σε τραυματίες ή νοσηλευόμενους κατά τη διάρκεια επεισοδίων μετά τις εκλογές. 12.4.2011 ▼M15 8. MOTLAGH Bahram Hosseini Φύλο: άρρεν Μέλος του διδακτικού προσωπικού του Πανεπιστημίου Imam Hossein (Φρουροί της Επανάστασης). Πρώην Διευθυντής της Ακαδημίας διοίκησης και επιτελικών στελεχών του στρατεύματος (DAFOOS). Πρώην επικεφαλής του σώματος Seyyed al-Shohada του IRGC για την επαρχία Τεχεράνης. Το σώμα Seyyed al-Shohada έπαιξε σημαντικό ρόλο στην οργάνωση της καταστολής διαδηλώσεων το 2009. 12.4.2011 ▼M13 9. NAQDI Mohammad-Reza ΤΟΠΟΣ ΓΕΝ.: Najaf (Ιράκ) ΗΜΕΡ/ΝΙΑ ΓΕΝ.: γύρω στο 1952 Φύλο: άρρεν Θέση: Ταξίαρχος Αναπληρωτής συντονιστής του Στρατού των φρουρών της ισλαμικής επανάστασης (IRGC). Πρώην αναπληρωτής επικεφαλής του IRGC για πολιτιστικές και κοινωνικές υποθέσεις. Πρώην διοικητής της Basij (2009-2016). Ως διοικητής των Δυνάμεων της Basij του IRGC, ο Naqdi ήταν υπεύθυνος ή συνεργός στις παρανομίες της Basij στα τέλη του 2009, συμπεριλαμβανομένης της βίαιης καταστολής διαδηλώσεων την Ημέρα της Ασούρα, τον Δεκέμβριο του 2009, που είχαν ως αποτέλεσμα τον θάνατο έως και 15 ατόμων και τη σύλληψη εκατοντάδων διαδηλωτών. Πριν από τον διορισμό του ως διοικητή της Basij τον Οκτώβριο του 2009, ο Naqdi ήταν επικεφαλής της μονάδας πληροφοριών της Basij, υπεύθυνος για την ανάκριση των συλληφθέντων στη διάρκεια της καταστολής μετά τις εκλογές. 12.4.2011 10. RADAN Ahmad-Reza ΤΟΠΟΣ ΓΕΝ.: Ισπαχάν (Ιράν) ΗΜΕΡ/ΝΙΑ ΓΕΝ.: 1963 Φύλο: άρρεν Προϊστάμενος του Κέντρου Στρατηγικών Μελετών των ιρανικών δυνάμεων επιβολής του νόμου, οργάνου που συνδέεται με την εθνική αστυνομία. Υπαρχηγός τις Εθνικής Αστυνομίας του Ιράν έως τον Ιούνιο 2014. Ως αναπληρωτής αρχηγός της Εθνικής Αστυνομίας από το 2008, ο Radan ήταν υπεύθυνος για ξυλοδαρμούς, δολοφονίες και αυθαίρετες συλλήψεις και κρατήσεις διαδηλωτών από τις αστυνομικές δυνάμεις. Σήμερα διοικητής του IRGC υπεύθυνος για την εκπαίδευση ιρακινών «αντιτρομοκρατικών» δυνάμεων. 12.4.2011 ▼M15 11. RAJABZADEH Azizollah Φύλο: άρρεν Διοικητής του Αρχηγείου Αστικού Τάγματος από το 2014. Πρώην επικεφαλής του Οργανισμού Μετριασμού των Καταστροφών της Τεχεράνης (2010-2013). Ως αρχηγός της αστυνομίας της Τεχεράνης μέχρι τον Ιανουάριο του 2010, ήταν υπεύθυνος για βίαιες επιθέσεις της αστυνομίας κατά διαδηλωτών και φοιτητών. Ως διοικητής των δυνάμεων επιβολής του νόμου στην ευρύτερη περιοχή της Τεχεράνης, ήταν ο πλέον υψηλόβαθμος κατηγορούμενος για κακοποιήσεις στο κέντρο κράτησης Κahrizak τον Δεκέμβριο του 2009. 12.4.2011 ▼M13 12. SAJEDI-NIA Hossein Φύλο: άρρεν Αναπληρωτής διοικητής αστυνομικών επιχειρήσεων. Πρώην αρχηγός της Αστυνομίας της Τεχεράνης, πρώην αναπληρωτής αρχηγός της Εθνικής Αστυνομίας του Ιράν, υπεύθυνος για τις αστυνομικές επιχειρήσεις. Συντονίζει, για το Υπουργείο Εσωτερικών, τις δράσεις καταστολής στην ιρανική πρωτεύουσα. 12.4.2011 13. TAEB Hossein ΤΟΠΟΣ ΓΕΝ.: Τεχεράνη (Ιράν) ΗΜΕΡ/ΝΙΑ ΓΕΝ.: 1963 Φύλο: άρρεν Αρχηγός της Υπηρεσίας Πληροφοριών του IRGC από τον Οκτώβριο του 2009. Οι αρμοδιότητές του διευρύνθηκαν τον Μάιο του 2019 με τη συγχώνευση του Γραφείου του αναπληρωτή στρατηγικών πληροφοριών του IRGC με την Υπηρεσία Πληροφοριών του IRGC. Διοικητής της Basij μέχρι τον Οκτώβριο του 2009. Δυνάμεις υπό την εξουσία του συμμετείχαν σε μαζικούς ξυλοδαρμούς, δολοφονίες, κρατήσεις και βασανισμούς ειρηνικών διαδηλωτών. 12.4.2011 14. SHARIATI Seyeed Hassan Φύλο: άρρεν Σύμβουλος και μέλος του 28ου τμήματος του Ανώτατου Δικαστηρίου. Προϊστάμενος του δικαστικού σώματος της Mashhad μέχρι τον Σεπτέμβριο του 2014. Υπό την εποπτεία του διεξήχθησαν δίκες με συνοπτικές διαδικασίες και κεκλεισμένων των θυρών, χωρίς σεβασμό βασικών δικαιωμάτων των κατηγορουμένων και βάσει ομολογιών που αποσπάσθηκαν κατόπιν πίεσης και βασανισμού. Καθώς εκδόθηκαν μαζικά αποφάσεις εκτέλεσης, επιβλήθηκαν θανατικές ποινές χωρίς να τηρηθούν διαδικασίες δίκαιης δίκης. 12.4.2011 ▼M15 15. DORRI-NADJAFABADI Ghorban-Ali ΤΟΠΟΣ ΓΕΝ.: Najafabad (Ιράν) ΗΜΕΡ/ΝΙΑ ΓΕΝ.: 3.12.1950 Φύλο: άρρεν Μέλος της Συνέλευσης των Εμπειρογνωμόνων και εκπρόσωπος του Ανώτατου Ηγέτη στην επαρχία Markazi (Κεντρική) και προϊστάμενος του Ανώτατου Διοικητικού Δικαστηρίου. Γενικός εισαγγελέας του Ιράν μέχρι τον Σεπτέμβριο του 2009, καθώς και πρώην υπουργός Πληροφοριών επί προεδρίας Χαταμί. Ως γενικός εισαγγελέας του Ιράν, διέταξε και επέβλεψε τη διεξαγωγή εικονικών δικών μετά τις πρώτες μετεκλογικές διαμαρτυρίες, στις οποίες οι κατηγορούμενοι στερήθηκαν τα δικαιώματά τους και τη συνδρομή δικηγόρου. 12.4.2011 ▼M15 ————— ▼M13 17. SOLTANI Hodjatoleslam Seyed Mohammad Φύλο: άρρεν Επικεφαλής του Οργανισμού ισλαμικής προπαγάνδας στην επαρχία Khorasan-Razavi. Δικαστής στο Επαναστατικό Δικαστήριο Mashhad μέχρι το 2013. Υπό τη δικαιοδοσία του διεξήχθησαν δίκες με συνοπτικές διαδικασίες και κεκλεισμένων των θυρών, χωρίς σεβασμό βασικών δικαιωμάτων των κατηγορουμένων. Καθώς εκδόθηκαν μαζικά αποφάσεις εκτέλεσης, επιβλήθηκαν θανατικές ποινές χωρίς να τηρηθούν διαδικασίες δίκαιης δίκης. 12.4.2011 18. HEYDARIFAR Ali-Akbar Φύλο: άρρεν Πρώην δικαστής στο Επαναστατικό Δικαστήριο της Τεχεράνης. Συμμετείχε σε δίκες διαδηλωτών. Εξετάσθηκε από τις δικαστικές αρχές σχετικά με περιστατικά κακοποίησης στο Kahrizak. Συνέβαλε σημαντικά στην έκδοση ενταλμάτων κράτησης στο Κέντρο Κράτησης Kahrizak το 2009. Τον Νοέμβριο του 2014 αναγνωρίσθηκε επισήμως από τις ιρανικές αρχές ο ρόλος του στον θάνατο κρατουμένων. 12.4.2011 ▼M15 19. JAFARI-DOLATABADI Abbas ΤΟΠΟΣ ΓΕΝ.: Yazd (Ιράν) ΗΜΕΡ/ΝΙΑ ΓΕΝ.: 1953 Φύλο: άρρεν Σύμβουλος στο Ανώτατο Πειθαρχικό Δικαστήριο από τις 29 Απριλίου 2019. Πρώην Γενικός Εισαγγελέας της Τεχεράνης (Αύγουστος 2009-Απρίλιος 2019). Το γραφείο του Dolatabadi παρέπεμψε σε δίκη πολλούς διαδηλωτές, μεταξύ αυτών άτομα που συμμετείχαν στις διαδηλώσεις την Ημέρα της Ασούρα, τον Δεκέμβριο του 2009. Διέταξε να κλείσει το γραφείο του Karroubi τον Σεπτέμβριο του 2009 και να συλληφθούν αρκετοί μεταρρυθμιστές πολιτικοί. Έθεσε σε απαγόρευση δύο μεταρρυθμιστικά πολιτικά κόμματα τον Ιούνιο του 2010. Το γραφείο του απήγγειλε σε διαδηλωτές την κατηγορία του Muharebeh ή «μίσους κατά του Θεού», που επισύρει τη θανατική ποινή, και δεν εξασφάλισε δίκαιη δίκη σε όσους αντιμετώπιζαν την ποινή αυτή. Επίσης, το γραφείο του έθεσε στο στόχαστρο και συνέλαβε μεταρρυθμιστές, υπερασπιστές των ανθρώπινων δικαιωμάτων και εργαζόμενους στα μέσα ενημέρωσης στο πλαίσιο ευρείας καταστολής με στόχο την αντιπολίτευση. Τον Οκτώβριο του 2018 ανακοίνωσε στα ΜΜΕ ότι τέσσερις κρατούμενοι Ιρανοί περιβαλλοντικοί ακτιβιστές θα κατηγορηθούν ότι «σπέρνουν διαφθορά στη γη», μια κατηγορία που επισύρει θανατική ποινή. 12.4.2011 ▼M16 20. MOGHISSEH Mohammad (γνωστός και ως NASSERIAN) Φύλο: Άρρεν Δικαστής του Ανώτατου Δικαστηρίου από τον Νοέμβριο του 2020. Πρώην επικεφαλής του Επαναστατικού Δικαστηρίου τις Τεχεράνης, τμήμα 28. Θεωρείται μεταξύ άλλων υπεύθυνος για καταδίκες μελών της κοινότητας Μπαχάι. Έχει ασχοληθεί με μετεκλογικές δίκες. Επέβαλε ποινές μακροχρόνιας κάθειρξης στο πλαίσιο μη δίκαιων δικών κοινωνικών και πολιτικών ακτιβιστών και δημοσιογράφων και αρκετές θανατικές ποινές σε αντικαθεστωτικούς και κοινωνικούς και πολιτικούς ακτιβιστές. 12.4.2011 21. MOHSENI-EJEI Gholam-Hossein ΤΟΠΟΣ ΓΕΝ.: Ejiyeh (Ιράν) ΗΜΕΡ/ΝΙΑ ΓΕΝΝ.: περίπου 1956 Φύλο: Άρρεν Επικεφαλής του δικαστικού σώματος από τον Ιούλιο του 2021. Μέλος του Συμβουλίου Νομοθετικών Ζητημάτων. Γενικός εισαγγελέας του Ιράν από τον Σεπτέμβριο του 2009 μέχρι το 2014. Πρώην αναπληρωτής επικεφαλής των δικαστικών αρχών (από το 2014 ως τον Ιούλιο του 2021) και εκπρόσωπος Τύπου των δικαστικών αρχών (2010-2019). Υπουργός Πληροφοριών από το 2005 ως το 2009. Στη διάρκεια της θητείας του ως υπουργού Πληροφοριών κατά τις εκλογές του 2009, μυστικοί πράκτορες υπό τις εντολές του ήταν υπεύθυνοι για την κράτηση και τον βασανισμό καθώς και για την απόσπαση ψευδών ομολογιών κατόπιν πιέσεως από εκατοντάδες ακτιβιστές, δημοσιογράφους, αντιφρονούντες και μεταρρυθμιστές πολιτικούς. Επίσης, πολιτικά πρόσωπα εξαναγκάστηκαν σε ψευδείς ομολογίες, στο πλαίσιο απάνθρωπων ανακρίσεων που περιλάμβαναν βασανισμό, κακοποίηση, εκβιασμό και απειλές κατά μελών της οικογένειάς τους. 12.4.2011 22. MORTAZAVI Said (γνωστός και ως MORTAZAVI Saeed) ΤΟΠΟΣ ΓΕΝ.: Meybod, Yazd (Ιράν) ΗΜΕΡ/ΝΙΑ ΓΕΝ.: 1967 Φύλο: Άρρεν Προϊστάμενος του Συστήματος Πρόνοιας από το 2011 έως το 2013. Γενικός εισαγγελέας της Τεχεράνης έως τον Αύγουστο του 2009. Ως Γενικός Εισαγγελέας της Τεχεράνης, εξέδωσε γενική διαταγή για την κράτηση εκατοντάδων ακτιβιστών, δημοσιογράφων και σπουδαστών. Σύμφωνα με κοινοβουλευτική έρευνα, τον Ιανουάριο του 2010, θεωρήθηκε άμεσα υπεύθυνος για την κράτηση τριών ατόμων τα οποία στη συνέχεια πέθαναν υπό κράτηση. Τέθηκε σε διαθεσιμότητα τον Αύγουστο του 2010 έπειτα από έρευνα των ιρανικών δικαστικών αρχών σχετικά με την ανάμειξή του στον θάνατο τριών ανδρών οι οποίοι κρατούνταν με εντολή του μετά τις εκλογές. Τον Νοέμβριο του 2014, αναγνωρίσθηκε επισήμως από τις ιρανικές αρχές ο ρόλος του στον θάνατο κρατουμένων. Αθωώθηκε από ιρανικό δικαστήριο στις 19 Αυγούστου 2015 όσον αφορά κατηγορίες για τον βασανισμό και τον θάνατο τριών νέων ανδρών στο κέντρο κράτησης Kahrizak το 2009. Καταδικάστηκε σε φυλάκιση το 2017 και αποφυλακίστηκε τον Σεπτέμβριο του 2019. Τον Αύγουστο του 2021, το Ανώτατο Δικαστήριο του Ιράν εξέδωσε απόφαση με την οποία υποστήριξε πλήρως τον Said Mortazavi, ανατρέποντας την προηγούμενη διετή ποινή φυλάκισης του. 12.4.2011 ▼M13 23. PIR-ABASSI Abbas Φύλο: άρρεν Δικαστής ποινικού τμήματος δικαστηρίου. Πρώην δικαστής στο Επαναστατικό Δικαστήριο τις Τεχεράνης, τμήμα 26. Υπεύθυνος για τις μετεκλογικές υποθέσεις. Επέβαλε ποινές μακροχρόνιας κάθειρξης στο πλαίσιο μη δίκαιων δικών σε υπερασπιστές των ανθρωπίνων δικαιωμάτων και αρκετές θανατικές ποινές σε αντικαθεστωτικούς. 12.4.2011 24. MORTAZAVI Amir Φύλο: άρρεν Αναπληρωτής προϊστάμενος της μονάδας κοινωνικών υποθέσεων και πρόληψης εγκλήματος του δικαστικού σώματος στην επαρχία Khorasan-Razavi. Αντιεισαγγελέας της Mashhad μέχρι τουλάχιστον το 2015. Υπό τη δικαιοδοσία του διεξήχθησαν δίκες με συνοπτικές διαδικασίες και κεκλεισμένων των θυρών, χωρίς σεβασμό βασικών δικαιωμάτων των κατηγορουμένων. Καθώς εκδόθηκαν μαζικά αποφάσεις εκτέλεσης, επιβλήθηκαν θανατικές ποινές χωρίς να τηρηθούν διαδικασίες δίκαιης δίκης. 12.4.2011 ▼M16 25. SALAVATI Abdolghassem Φύλο: Άρρεν Δικαστής του Ειδικού Δικαστηρίου για Οικονομικά Εγκλήματα, τμήμα 4, από το 2019. Πρώην προϊστάμενος του Επαναστατικού Δικαστηρίου τις Τεχεράνης, τμήμα 15. Εντεταλμένος δικαστής στο Δικαστήριο τις Τεχεράνης. Υπεύθυνος για τις μετεκλογικές δίκες, προήδρευσε των εικονικών δικών το καλοκαίρι του 2009. Καταδίκασε σε θάνατο δύο φιλομοναρχικούς που προσήχθησαν στις εικονικές δίκες. Έχει καταδικάσει περισσότερους από εκατό πολιτικούς κρατούμενους, υπερασπιστές των ανθρώπινων δικαιωμάτων και διαδηλωτές σε μακροχρόνια κάθειρξη. Το 2018, υπήρξαν αναφορές ότι συνέχιζε να εκδίδει παρόμοιες ποινές χωρίς να τηρούνται δεόντως οι προϋποθέσεις δίκαιης δίκης. 12.4.2011 ▼M13 26. SHARIFI Malek Adjar (γνωστός και ως SHARIFI Malek Ajdar) Φύλο: άρρεν Δικαστής του Ανώτατου Δικαστηρίου, επικεφαλής του 43ου τμήματος. Πρώην προϊστάμενος των δικαστικών αρχών του Ανατολικού Αζερμπαϊτζάν. Ήταν υπεύθυνος για τη δίκη της Sakineh Mohammadi Ashtiani. 12.4.2011 ▼M16 ————— ▼M16 28. YASAGHI Ali-Akbar Φύλο: Άρρεν Δικαστής του Ανώτατου Δικαστηρίου, προϊστάμενος του 13ου τομέα. Αναπληρωτής διευθύνων σύμβουλος του Ιδρύματος Setad-e Dieh. Πρόεδρος στο Επαναστατικό Δικαστήριο της Mashhad (2001-2011). Υπό τη δικαιοδοσία του διεξήχθησαν δίκες με συνοπτικές διαδικασίες και κεκλεισμένων των θυρών, χωρίς σεβασμό βασικών δικαιωμάτων των κατηγορουμένων. Δεδομένου ότι υπήρξε μαζική έκδοση αποφάσεων εκτέλεσης (έως 550 μεταξύ καλοκαιριού 2009 και καλοκαιριού 2011), εκδόθηκαν αποφάσεις καταδίκης σε θάνατο χωρίς να τηρηθούν οι προϋποθέσεις δίκαιης δίκης. 12.4.2011 ▼M13 29. BOZORGNIA Mostafa Φύλο: άρρεν Διευθυντής της πτέρυγας 350 της Φυλακής του Evin. Σε αρκετές περιπτώσεις χρησιμοποίησε αλόγιστη βία κατά διαδηλωτών. 12.4.2011 ▼M16 30. ESMAILI Gholam-Hossein (γνωστός και ως ESMAILI Gholam Hossein) Φύλο: Άρρεν Επικεφαλής του επιτελείου του Ιρανού Προέδρου Raisi από τον Αύγουστο του 2021. Εκπρόσωπος Τύπου των δικαστικών αρχών από τον Απρίλιο του 2019 ως τον Ιούλιο του 2021. Πρώην επικεφαλής των δικαστικών αρχών της Τεχεράνης. Πρώην προϊστάμενος του Οργανισμού Φυλακών του Ιράν. Υπό αυτή την ιδιότητα, ήταν συνεργός στις μαζικές κρατήσεις πολιτικών διαδηλωτών και κάλυπτε την κατάχρηση εξουσίας στο σωφρονιστικό σύστημα. 12.4.2011 ▼M13 31. SEDAQAT (γνωστός και ως Sedaghat) Farajollah Φύλο: άρρεν Βοηθός γραμματέας της Γενικής Διεύθυνσης Φυλακών στην Τεχεράνη. Διευθυντής της Φυλακής του Evin στην Τεχεράνη έως τον Οκτώβριο του 2010, περίοδο κατά την οποία σημειώνονταν βασανισμοί. Υπ’ αυτή την ιδιότητα, πολλές φορές απείλησε και άσκησε πίεση σε κρατούμενους. 12.4.2011 32. ZANJIREI Mohammad-Ali Φύλο: άρρεν Ως ανώτατος σύμβουλος του διευθυντή και αναπληρωτής διευθυντής του Οργανισμού Φυλακών του Ιράν, ήταν υπεύθυνος για σοβαρές παραβιάσεις ανθρώπινων δικαιωμάτων κατά κρατουμένων. Διαχειρίστηκε ένα σύστημα στο οποίο οι κρατούμενοι υπέστησαν κακομεταχείριση, βασανιστήρια και απάνθρωπη/εξευτελιστική μεταχείριση και υπέφεραν από τις πολύ κακές συνθήκες διαβίωσης. 12.4.2011 ▼M16 33. ABBASZADEH-MESHKINI, Mahmoud Φύλο: Άρρεν Μέλος του Κοινοβουλίου (από τον Φεβρουάριο του 2020) και Πρόεδρος της κοινοβουλευτικής Επιτροπής Εθνικής Ασφάλειας και Εξωτερικών Υποθέσεων. Πρώην σύμβουλος στο Ανώτατο Συμβούλιο του Ιράν για τα Ανθρώπινα Δικαιώματα (έως το 2019). Πρώην γραμματέας του Ανώτατου Συμβουλίου για τα Ανθρώπινα Δικαιώματα. Πρώην Κυβερνήτης της επαρχίας Ilam. Πρώην Πολιτικός Διευθυντής του Υπουργείου Εσωτερικών. Ως επικεφαλής της επιτροπής του άρθρου 10 του νόμου για τις δραστηριότητες των πολιτικών κομμάτων και ομάδων, ήταν υπεύθυνος για τη χορήγηση έγκρισης για τη διεξαγωγή διαδηλώσεων και άλλων δημόσιων εκδηλώσεων και την εγγραφή πολιτικών κομμάτων. Το 2010, ανέστειλε τις δραστηριότητες του Μετώπου Συμμετοχής του Ισλαμικού Ιράν και της Ισλαμικής Επαναστατικής Οργάνωσης Μουτζαχεντίν, δύο μεταρρυθμιστικών πολιτικών κομμάτων που συνδέονται με τον Mousavi. Από το 2009, απαγορεύει συνεχώς και συστηματικά όλες τις μη κυβερνητικές συγκεντρώσεις, στερώντας με τον τρόπο αυτόν το συνταγματικό δικαίωμα της διαμαρτυρίας και οδηγώντας στις συλλήψεις πολλών ειρηνικών διαδηλωτών, καταπατώντας το δικαίωμα της ελευθερίας του συνέρχεσθαι. Επίσης, το 2009 δεν επέτρεψε στην αντιπολίτευση να πραγματοποιήσει εκδήλωση στη μνήμη των ανθρώπων που σκοτώθηκαν σε διαδηλώσεις κατά τις προεδρικές εκλογές. 10.10.2011 ▼M15 34. AKBARSHAHI Ali-Reza Φύλο: άρρεν Πρώην γενικός διευθυντής της Κεντρικής Υπηρεσίας για τον Έλεγχο Ναρκωτικών του Ιράν (που είναι γνωστή και ως Κεντρική Υπηρεσία Καταπολέμησης Ναρκωτικών). Πρώην διοικητής της αστυνομίας της Τεχεράνης. Υπό την ηγεσία του οι αστυνομικές δυνάμεις ήταν υπεύθυνες για τη χρήση εξωδικαστικής βίας έναντι υπόπτων κατά τη σύλληψη και την κράτηση πριν από τη δίκη. Επίσης η αστυνομία της Τεχεράνης συμμετείχε σε επιδρομές στους κοιτώνες του Πανεπιστημίου της Τεχεράνης τον Ιούνιο του 2009, κατά τις οποίες, σύμφωνα με επιτροπή της ιρανικής βουλής (Majlis), περισσότεροι από 100 φοιτητές τραυματίστηκαν από την αστυνομία και τις δυνάμεις Basiji. Έως το 2018, υπήρξε επικεφαλής της αστυνομίας σιδηροδρόμων. 10.10.2011 ▼M16 35. AKHARIAN Hassan Φύλο: Άρρεν Προϊστάμενος της πτέρυγας 5 και υπεύθυνος της απομόνωσης της φυλακής Rajaee Shahr (καταχωρισμένη οντότητα σε κατάλογο της ΕΕ) από το 2015· πρώην δεσμοφύλακας στην πτέρυγα 1 της φυλακής Rajaee Shahr, στο Karadj, μέχρι τον Ιούλιο του 2010. Αρκετοί πρώην κρατούμενοι έχουν καταγγείλει ότι χρησιμοποιούσε βασανιστήρια, καθώς και ότι έδινε εντολές να μην παρέχεται ιατρική περίθαλψη στους κρατούμενους. Σύμφωνα με την κατάθεση ενός κρατουμένου στη φυλακή Rajaee Shahr, όλοι οι φύλακες τον ξυλοκοπούσαν άγρια, εν πλήρει γνώσει του Akharian. Υπάρχει επίσης τουλάχιστον μία καταγγελία για κακομεταχείριση και θάνατο κρατουμένου, του Mohsen Beikvand, στην πτέρυγα του Akharian. Ο Beikvand πέθανε τον Σεπτέμβριο του 2010. Σύμφωνα με αξιόπιστες μαρτυρίες άλλων κρατουμένων θανατώθηκε υπό τις οδηγίες του Hassan Akharian. 10.10.2011 36. AVAEE Seyyed Ali-Reza (γνωστός και ως AVAEE Seyyed Alireza, AVAIE Alireza) ΤΟΠΟΣ ΓΕΝ.: Dezful (Ιράν) ΗΜΕΡ/ΝΙΑ ΓΕΝ.: 20.5.1956 Φύλο: Άρρεν Υπουργός Δικαιοσύνης ως τις 25 Αυγούστου 2021. Πρώην διευθυντής του ειδικού γραφείου ερευνών. Αναπληρωτής Υπουργός Εσωτερικών και Προϊστάμενος του Κρατικού Μητρώου ως τον Ιούλιο του 2016. Σύμβουλος του Πειθαρχικού Συμβουλίου Δικαστών τον Απρίλιο του 2014. Πρώην πρόεδρος των δικαστικών αρχών της Τεχεράνης. Ως πρόεδρος των δικαστικών αρχών της Τεχεράνης ήταν υπεύθυνος για παραβιάσεις ανθρώπινων δικαιωμάτων, αυθαίρετες συλλήψεις, στερήσεις δικαιωμάτων των κρατουμένων και μεγάλο αριθμό εκτελέσεων. 10.10.2011 ▼M13 37. BANESHI Jaber Φύλο: άρρεν Επικεφαλής του τμήματος 22 του Εφετείου Shiraz από τον Νοέμβριο του 2011. Εισαγγελέας του Shiraz μέχρι τον Οκτώβριο του 2011. Εισαγγελέας στην υπόθεση της βομβιστικής επίθεσης στο Shiraz το 2008, την οποία χρησιμοποίησε το καθεστώς για να καταδικάσει σε θάνατο άλλα άσχετα πρόσωπα. Πρότεινε καταδίκες σε θάνατο και άλλες βαριές ποινές κατά μειονοτήτων, οι οποίες αποτελούν, μεταξύ άλλων, παραβίαση των ανθρώπινων δικαιωμάτων τους σε δίκαιη δίκη και απαλλαγή από αυθαίρετη κράτηση. 10.10.2011 ▼M16 ————— ▼M15 39. GANJI Mostafa Barzegar Φύλο: άρρεν Γενικός Διευθυντής Επιθεώρησης Εποπτείας και Αξιολόγησης Επιδόσεων των Δικαστηρίων από τον Ιούνιο του 2020. Πρώην γενικός εισαγγελέας του Κομ (2008-2017) και πρώην προϊστάμενος της γενικής διεύθυνσης φυλακών. Ήταν υπεύθυνος για την αυθαίρετη κράτηση και κακοποίηση δεκάδων κατηγορουμένων στο Κομ. Ενέχεται σε σοβαρή παραβίαση του δικαιώματος σε δίκαιη δίκη, συμβάλλοντας στην υπερβολική και αύξουσα χρήση της θανατικής ποινής και σε ραγδαία αύξηση των εκτελέσεων το 2009/2010. 10.10.2011 40. HABIBI Mohammad Reza Φύλο: άρρεν Επικεφαλής του Ανώτατου Δικαστηρίου του Ισπαχάν. Πρώην γενικός εισαγγελέας του Ισπαχάν. Πρώην προϊστάμενος του γραφείου του υπουργείου Δικαιοσύνης στο Yazd. Πρώην αντιεισαγγελέας του Ισπαχάν. Συμμετείχε σε διαδικασίες κατά τις οποίες στερήθηκε από τους κατηγορουμένους το δικαίωμα σε δίκαιη δίκη —όπως στην περίπτωση του Abdollah Fathi, ο οποίος εκτελέστηκε τον Μάιο του 2011 αφού ο Habibi αγνόησε το δικαίωμά του να απολογηθεί, έχοντας επίσης αγνοήσει ζητήματα ψυχικής υγείας κατά τη δίκη του τον Μάρτιο του 2010. Ως εκ τούτου, διέπραξε σοβαρή παραβίαση του δικαιώματος σε δίκαιη δίκη, συμβάλλοντας σε κατακόρυφη αύξηση των εκτελέσεων το 2011. 10.10.2011 ▼M16 ————— ▼M7 ————— ▼M13 43. JAVANI Yadollah Φύλο: άρρεν Αναπληρωτής διοικητής του IRGC για πολιτικές υποθέσεις. Έκανε πολλές προσπάθειες να καταστείλει την ελευθερία λόγου και έκφρασης μέσω των δημόσιων δηλώσεών του που υποστήριζαν τη σύλληψη και τιμωρία διαδηλωτών και διαφωνούντων. Ένας από τους πρώτους υψηλόβαθμους αξιωματούχους που ζήτησαν τη σύλληψη των Moussavi, Karroubi και Khatami το 2009. Υποστήριξε τη χρήση τεχνικών που παραβιάζουν δικαιώματα σε δίκαιη δίκη, όπως δημόσιες ομολογίες, και έχει αποκαλύψει το περιεχόμενο ανακρίσεων πριν από τη δίκη. Στοιχεία δείχνουν επίσης ότι ανέχθηκε τη χρήση βίας κατά διαδηλωτών και ως σημαίνον μέλος του IRGC είναι πολύ πιθανό να γνώριζε τη χρήση σκληρών τεχνικών ανάκρισης για να αποσπαστούν ομολογίες. 10.10.2011 ▼M15 44. JAZAYERI Massoud Φύλο: άρρεν Θέση: Ταξίαρχος. Πολιτιστικός σύμβουλος του Αρχηγού του διακλαδικού επιτελείου των ιρανικών ένοπλων δυνάμεων από τον Απρίλιο του 2018. Στο πλαίσιο του διακλαδικού επιτελείου των ενόπλων δυνάμεων του Ιράν, ο ταξίαρχος Massoud Jazayeri ήταν υπαρχηγός του επιτελείου για θέματα πολιτισμού και μέσων ενημέρωσης (γνωστού και ως Αρχηγείου για τη δημόσια εικόνα της κρατικής άμυνας). Συμμετείχε ενεργά στην καταστολή των διαμαρτυριών του 2009 ως αναπληρωτής αρχηγός επιτελείου. Προειδοποίησε, με συνέντευξή του στην εφημερίδα Kayhan, ότι πολλοί αντιφρονούντες έχουν εντοπισθεί εντός και εκτός Ιράν και θα αντιμετωπισθούν εν ευθέτω χρόνω. Έχει ζητήσει ανοιχτά να απαγορευθούν τα ξένα μέσα ενημέρωσης και η ιρανική αντιπολίτευση. Το 2010 ζήτησε από την κυβέρνηση να θεσπίσει αυστηρότερους νόμους κατά Ιρανών οι οποίοι συνεργάζονται με ξένα μέσα ενημέρωσης. 10.10.2011 45. JOKAR Mohammad Saleh ΤΟΠΟΣ ΓΕΝ.: Yazd (Ιράν) ΗΜΕΡ/ΝΙΑ ΓΕΝ.: 1957 Φύλο: άρρεν Μέλος του Κοινοβουλίου της επαρχίας Yazd. Πρώην Αναπληρωτής Κοινοβουλευτικών Υποθέσεων των Φρουρών της Επανάστασης. Από το 2011 ως το 2016 βουλευτής της επαρχίας Yazd και μέλος της Κοινοβουλευτικής Επιτροπής Εθνικής Ασφάλειας και Εξωτερικής Πολιτικής. Πρώην διοικητής των Φοιτητικών Δυνάμεων της Basij. Με τον ρόλο αυτό συμμετείχε ενεργά στην καταστολή των διαμαρτυριών και την κατήχηση προς παιδιά και νέους με σκοπό να συνεχιστεί η καταστολή της ελευθερίας του λόγου και της διαφωνίας. Ως μέλος της Κοινοβουλευτικής Επιτροπής Εθνικής Ασφάλειας και Εξωτερικής Πολιτικής, υποστήριξε δημοσίως την καταστολή της αντίθεσης προς την κυβέρνηση. 10.10.2011 ▼M16 46. KAMALIAN Behrouz (γνωστός και ως Hackers Brain, Behrooz_Ice) ΤΟΠΟΣ ΓΕΝ.: Τεχεράνη (Ιράν) ΗΜΕΡ/ΝΙΑ ΓΕΝ.: 1983 Φύλο: Άρρεν Επικεφαλής της ομάδας κυβερνοχώρου «Ashiyaneh» που συνδέεται με το ιρανικό καθεστώς. Η Ψηφιακή Ασφάλεια «Ashiyaneh», η οποία ιδρύθηκε από τον Behrouz Kamalian, είναι υπεύθυνη για εντατικές κυβερνοεπιθέσεις τόσο εναντίον αντιπάλων και μεταρρυθμιστών στο εσωτερικό, όσο και ξένων ιδρυμάτων. Η δράση της οργάνωσης Ashiyaneh του Kamalian βοήθησε το καθεστώς να καταστείλει την αντιπολίτευση, πράγμα που οδήγησε σε πολλές σοβαρές παραβιάσεις ανθρώπινων δικαιωμάτων το 2009. Τόσο ο Kamalian όσο και η ομάδα κυβερνοχώρου «Ashiyaneh» συνέχισαν τις δραστηριότητές τους τουλάχιστον έως τον Δεκέμβριο του 2021. 10.10.2011 47. KHALILOLLAHI Moussa (γνωστός και ως KHALILOLLAHI Mousa, ELAHI Mousa Khalil) ΤΟΠΟΣ ΓΕΝ.: Tabriz (Ιράν) ΗΜΕΡ/ΝΙΑ ΓΕΝ.: 1963 Φύλο: Άρρεν Επικεφαλής του δικαστικού σώματος της επαρχίας East Azerbaijan. Πρώην εισαγγελέας του Tabriz από το 2010 έως το 2019. Ενεπλάκη στην υπόθεση της Sakineh Mohammadi-Ashtiani και ενέχεται σε σοβαρές παραβιάσεις του δικαιώματος σε δίκαιη δίκη. 10.10.2011 ▼M15 48. MAHSOULI Sadeq (γνωστός και ως MAHSULI, Sadeq) ΤΟΠΟΣ ΓΕΝ.: Oroumieh (Ιράν) ΗΜΕΡ/ΝΙΑ ΓΕΝ.: 1959/1960 Φύλο: άρρεν Αναπληρωτής γενικός γραμματέας του Paydari Front (Μέτωπο Ισλαμικής Σταθερότητας). Πρώην σύμβουλος του πρώην Προέδρου Mahmoud Ahmadinejad, πρώην μέλος του Συμβουλίου Νομοθετικών Ζητημάτων και πρώην αναπληρωτής επικεφαλής του «Μετώπου της Επιμονής». Υπουργός Κοινωνικής Πρόνοιας και Κοινωνικής Ασφάλισης μεταξύ 2009 και 2011. Υπουργός Εσωτερικών έως τον Αύγουστο του 2009. Υπό την ιδιότητα του υπουργού Εσωτερικών, είχε εξουσία επί του συνόλου των αστυνομικών δυνάμεων, των πρακτόρων ασφαλείας και των μυστικών αστυνομικών. Δυνάμεις υπό τις διαταγές του εξαπέλυσαν επιθέσεις στους κοιτώνες του Πανεπιστημίου της Τεχεράνης στις 14 Ιουνίου 2009 και υπέβαλαν σε βασανιστήρια φοιτητές στο υπόγειο του υπουργείου (το διαβόητο επίπεδο 4 του υπογείου). Άλλοι διαδηλωτές έγιναν αντικείμενο βάναυσης μεταχείρισης στο κέντρο κράτησης Kahrizak, το οποίο διεύθυνε η αστυνομία υπό τον έλεγχο του Mahsouli. 10.10.2011 ▼M13 49. MALEKI Mojtaba Φύλο: άρρεν Υποδιευθυντής του Υπουργείου Δικαιοσύνης στην επαρχία Razavi του Χορασάν. Πρώην εισαγγελέας του Kermanshah. Έπαιξε ρόλο στον υψηλό αριθμό θανατικών ποινών στο Ιράν, μεταξύ άλλων χειριζόμενος τις υποθέσεις επτά καταδικασμένων για εμπόριο ναρκωτικών, οι οποίοι απαγχονίστηκαν την ίδια ημέρα (3 Ιανουαρίου 2010) στις κεντρικές φυλακές του Kermanshah. 10.10.2011 50. OMIDI Mehrdad (γνωστός και ως Reza, OMIDI Reza) Φύλο: άρρεν Επικεφαλής του τομέα VI της αστυνομίας, Τμήμα Ερευνών. Πρώην επικεφαλής των Υπηρεσιών Πληροφοριών της ιρανικής αστυνομίας. Πρώην επικεφαλής της Μονάδας Δίωξης Ηλεκτρονικού Εγκλήματος της ιρανικής αστυνομίας. Ήταν υπεύθυνος για χιλιάδες έρευνες και απαγγελίες κατηγοριών σε βάρος μεταρρυθμιστών και πολιτικών αντιπάλων που χρησιμοποιούν το διαδίκτυο. Ήταν συνεπώς υπεύθυνος για σοβαρές παραβιάσεις ανθρώπινων δικαιωμάτων κατά τη δίωξη προσώπων που υπερασπίζονται τα νόμιμα δικαιώματά τους, περιλαμβανομένης της ελευθερίας της έκφρασης, κατά το Πράσινο Κίνημα του 2009 και μετά απ’ αυτό. 10.10.2011 51. SALARKIA Mahmoud Φύλο: άρρεν Πρώην διευθυντής της ποδοσφαιρικής ομάδας της Τεχεράνης «Persepolis» Πρώην πρόεδρος της Επιτροπής Πετρελαίου και Μεταφορών της Τεχεράνης. Αναπληρωτής γενικός εισαγγελέας της Τεχεράνης για θέματα φυλακών στη διάρκεια της καταστολής του 2009. Ως αναπληρωτής γενικός εισαγγελέας της Τεχεράνης για θέματα φυλακών ήταν άμεσα υπεύθυνος για πολλά εντάλματα συλλήψεων κατά αθώων, ειρηνικών διαδηλωτών και ακτιβιστών. Σύμφωνα με πολλές μαρτυρίες υπερασπιστών των ανθρώπινων δικαιωμάτων, σχεδόν όλοι οι συλληφθέντες κρατήθηκαν, κατόπιν εντολής του, χωρίς επικοινωνία με τον έξω κόσμο, χωρίς πρόσβαση στον συνήγορο ή την οικογένειά τους και χωρίς να τους απαγγελθούν κατηγορίες, για διάφορα χρονικά διαστήματα, συχνά υπό συνθήκες που ισοδυναμούν με βίαιη εξαφάνιση. Οι οικογένειές τους συχνά δεν ενημερώνονταν για τη σύλληψη. Επί του παρόντος εργάζεται ως δικηγόρος. 10.10.2011 52. KHODAEI SOURI Hojatollah ΤΟΠΟΣ ΓΕΝ.: Selseleh (Ιράν) ΗΜΕΡ/ΝΙΑ ΓΕΝ.: 1964 Φύλο: άρρεν Μέλος της Επιτροπής Εθνικής Ασφάλειας και Εξωτερικής Πολιτικής. Βουλευτής της επαρχίας Lorestan. Μέλος της Κοινοβουλευτικής Επιτροπής Εξωτερικής Πολιτικής και Πολιτικής Ασφάλειας. Διευθυντής της φυλακής Evin έως το 2012. Όσο ήταν διευθυντής της φυλακής του Evin ο Souri, τα βασανιστήρια αποτελούσαν συνήθη πρακτική. Στην πτέρυγα 209 κρατούνταν πολλοί ακτιβιστές εξαιτίας της ειρηνικής δράσης τους κατά της κυβέρνησης. 10.10.2011 ▼M16 53. TALA Hossein (γνωστός και ως TALA Hosseyn) ΤΟΠΟΣ ΓΕΝ.: Τεχεράνη (Ιράν) ΗΜΕΡ/ΝΙΑ ΓΕΝ.: 1969 Φύλο: Άρρεν Δήμαρχος του Eslamshahr ως το 2020. Πρώην Ιρανός βουλευτής. Πρώην γενικός κυβερνήτης (Farmandar) της επαρχίας της Τεχεράνης έως τον Σεπτέμβριο του 2010· ήταν υπεύθυνος για την παρέμβαση των αστυνομικών δυνάμεων και συνεπώς για την καταστολή διαδηλώσεων. Βραβεύτηκε τον Δεκέμβριο του 2010 για τον ρόλο του στην καταστολή μετά τις εκλογές. 10.10.2011 ▼M15 54. TAMADDON Morteza (γνωστός και ως TAMADON Morteza) ΤΟΠΟΣ ΓΕΝ.: Shahr Kord-Isfahan (Ιράν) ΗΜΕΡ/ΝΙΑ ΓΕΝ.: 1959 Φύλο: άρρεν Πρώην επικεφαλής του Συμβουλίου Δημόσιας Ασφάλειας της επαρχίας Τεχεράνης. Πρώην γενικός κυβερνήτης της επαρχίας Τεχεράνης, μέλος του IRGC. Υπό την ιδιότητά του ως κυβερνήτη και επικεφαλής του Συμβουλίου Δημόσιας Ασφάλειας της επαρχίας Τεχεράνης, έφερε γενική ευθύνη για τις δράσεις καταστολής του IRGC στην επαρχία Τεχεράνης, και μεταξύ άλλων για την καταστολή πολιτικών διαμαρτυριών από τον Ιούνιο του 2009. Νυν μέλος του συμβουλίου στο Τεχνολογικό Πανεπιστήμιο Khajeh Nasireddin Tusi. 10.10.2011 ▼M16 55. ZEBHI Hossein Φύλο: Άρρεν Πρώτος αναπληρωτής σύμβουλος του δικαστικού σώματος και δικαστής του Ανωτάτου Δικαστηρίου (προϊστάμενος του τμήματος 41 του Ανωτάτου Δικαστηρίου, με αρμοδιότητα ιδίως για τα αδικήματα κατά της ασφάλειας και τα ναρκωτικά). Αναπληρωτής γενικός εισαγγελέας του Ιράν (2007-2015). Υπό τον ρόλο αυτόν, ήταν υπεύθυνος για δίκες που διεξήχθησαν μετά τις μετεκλογικές διαμαρτυρίες του 2009, κατά παράβαση των ανθρώπινων δικαιωμάτων. Επίσης υπό τον ρόλο αυτόν, ανέχθηκε υπερβολικές τιμωρίες για παραβάσεις σχετικές με ναρκωτικά. 10.10.2011 56. BAHRAMI Mohammad-Kazem Φύλο: Άρρεν Προϊστάμενος του Διοικητικού Δικαστηρίου ως τον Απρίλιο του 2021. Συνένοχος στην καταστολή ειρηνικών διαδηλωτών το 2009 ως προϊστάμενος του δικαστικού σώματος των ενόπλων δυνάμεων. 10.10.2011 ▼M13 57. HAJMOHAM-MADI Aziz (γνωστός και ως Aziz Hajmohammadi, Noorollah Azizmohammadi) ΤΟΠΟΣ ΓΕΝ.: Τεχεράνη (Ιράν) ΗΜΕΡ/ΝΙΑ ΓΕΝ.: 1948 Φύλο: άρρεν Δικαστής του Επαρχιακού Ποινικού Δικαστηρίου της Τεχεράνης. Κατά τη θητεία του στο δικαστικό σώμα από το 1971 και εξής, συμμετείχε σε πολλές δίκες διαδηλωτών, μεταξύ άλλων στη δίκη του Abdol-Reza Ghanbari, καθηγητή ο οποίος συνελήφθη τον Ιανουάριο του 2010 και καταδικάστηκε σε θάνατο για την πολιτική του δράση. 10.10.2011 58. BAGHERI Mohammad- Bagher Φύλο: άρρεν Δικαστής του Ανώτατου Δικαστηρίου από τον Δεκέμβριο του 2015. Πρώην αντιπρόεδρος της δικαστικής διοίκησης της επαρχίας Νότιου Χορασάν, υπεύθυνος για την πρόληψη του εγκλήματος. Πέραν των 140 εκτελέσεων μεταξύ Μαρτίου 2010 και Μαρτίου 2011, τις οποίες αναγνώρισε τον Ιούνιο του 2011, εκατό ακόμη εκτελέσεις φέρεται να πραγματοποιήθηκαν μυστικά κατά την ίδια περίοδο και στην ίδια επαρχία, χωρίς να ενημερωθούν ούτε οι οικογένειες ούτε οι συνήγοροι. Ως εκ τούτου, διέπραξε σοβαρή παραβίαση του δικαιώματος σε δίκαιη δίκη, συμβάλλοντας σε υψηλό αριθμό θανατικών ποινών. 10.10.2011 59. BAKHTIARI Seyyed Morteza ΤΟΠΟΣ ΓΕΝ.: Mashhad (Iran) DOB: 1952 Φύλο: άρρεν Πρόεδρος του ιδρύματος αρωγής Imam Khomeini (από τον Ιούλιο του 2019). Πρώην αναπληρωτής επίτροπος του τεμένους του ιμάμη Ρεζά. Πρώην αξιωματούχος του Ειδικού Δικαστηρίου Κληρικών. Πρώην υπουργός Δικαιοσύνης, από το 2009 έως το 2013. Στη διάρκεια της θητείας του στο Υπουργείο Δικαιοσύνης, οι συνθήκες στις ιρανικές φυλακές επιδεινώθηκαν κατά πολύ σε σχέση με τα κοινώς αποδεκτά διεθνή πρότυπα και η κακομεταχείριση των κρατουμένων ήταν διαδεδομένη. Πέραν αυτού, ο Bakhtiari έπαιξε αποφασιστικό ρόλο στον εκφοβισμό και την παρενόχληση της ιρανικής διασποράς, ανακοινώνοντας τη σύσταση ειδικού δικαστηρίου για τους Ιρανούς που ζουν εκτός της χώρας. Επίσης, ήταν υπεύθυνος για τη ραγδαία αύξηση του αριθμού των εκτελέσεων στο Ιράν, συμπεριλαμβανομένων μυστικών εκτελέσεων που δεν ανακοινώθηκαν από την κυβέρνηση και εκτελέσεων για εγκλήματα σχετικά με ναρκωτικά. 10.10.2011 ▼M16 60. HOSSEINI Δρ. Mohammad (γνωστός και ως HOSSEYNI, Δρ. Seyyed Mohammad, Seyed, Sayyed και Sayyid) ΤΟΠΟΣ ΓΕΝ.: Rafsanjan, Kerman (Ιράν) ΗΜΕΡ/ΝΙΑ ΓΕΝ.: 23.7.1961 Φύλο: Άρρεν Αντιπρόεδρος κοινοβουλευτικών υποθέσεων υπό τον Πρόεδρο Raisi από τον Αύγουστο του 2021. Πρώην σύμβουλος του Προέδρου Mahmoud Ahmadinejad και εκπρόσωπος Τύπου της σκληροπυρηνικής πολιτικής μερίδας ΥΕΚΤΑ. Υπουργός Πολιτισμού και Ισλαμικής Καθοδήγησης (2009-2013). Πρώην μέλος του IRGC, ενέχεται στην καταστολή της δράσης δημοσιογράφων. 10.10.2011 ▼M13 61. MOSLEHI Heydar (γνωστός και ως MOSLEHI Heidar· MOSLEHI Haidar) ΤΟΠΟΣ ΓΕΝ.: Ισπαχάν (Ιράν) ΗΜΕΡ/ΝΙΑ ΓΕΝ.: 1956 Φύλο: άρρεν Εκπρόσωπος του Ιδεολογικού-Πολιτικού Γραφείου του Διοικητή των Ενόπλων Δυνάμεων του Ιράν (από το 2018). Πρώην σύμβουλος για τη νομολογία της ανώτατης ηγεσίας στο πλαίσιο του IRGC. Επικεφαλής του οργανισμού εκδόσεων για τον ρόλο του κλήρου στον πόλεμο. Πρώην υπουργός Πληροφοριών (2009-2013). Υπό την ηγεσία του, το Υπουργείο Πληροφοριών συνέχισε τις πρακτικές των εκτεταμένων αυθαίρετων κρατήσεων και διώξεων διαδηλωτών και αντιφρονούντων. Το εν λόγω υπουργείο διευθύνει την πτέρυγα 209 της φυλακής του Evin, όπου κρατήθηκαν πολλοί ακτιβιστές εξαιτίας της ειρηνικής δράσης τους κατά της κυβέρνησης. Ανακριτές του Υπουργείου Πληροφοριών υπέβαλαν τους κρατούμενους στην πτέρυγα 209 σε ξυλοδαρμό και ψυχικά και σεξουαλικά βασανιστήρια. 10.10.2011 ▼M16 62. ZARGHAMI Ezzatollah ΤΟΠΟΣ ΓΕΝ.: Dezful (Ιράν) ΗΜΕΡ/ΝΙΑ ΓΕΝ.: 22.7.1959 Φύλο: Άρρεν Υπουργός Πολιτισμού, Βιοτεχνίας και Τουρισμού από τις 25 Αυγούστου 2021. Μέλος του Ανώτατου Συμβουλίου για τον Κυβερνοχώρο και του Συμβουλίου για την Πολιτιστική Επανάσταση από το 2014. Πρώην επικεφαλής του Ραδιοτηλεοπτικού Οργανισμού της Ισλαμικής Δημοκρατίας του Ιράν (IRIB) έως τον Νοέμβριο του 2014. Στη διάρκεια της θητείας του στον IRIB, ήταν υπεύθυνος για όλες τις αποφάσεις σχετικά με τα προγράμματα. Ο IRIB μετέδωσε καταναγκαστικές ομολογίες κρατουμένων και μια σειρά «εικονικών δικών» τον Αύγουστο του 2009 και τον Δεκέμβριο του 2011. Οι δίκες αυτές συνιστούν σαφή παραβίαση των διεθνών διατάξεων περί δίκαιης δίκης και του δικαιώματος σε δίκαιη δίκη. 23.3.2012 ▼M15 63. TAGHIPOUR Reza ΤΟΠΟΣ ΓΕΝ.: Maragheh (Ιράν) ΗΜΕΡ/ΝΙΑ ΓΕΝ.: 1957 Φύλο: άρρεν Μέλος του 11ου ιρανικού κοινοβουλίου (εκλογική περιφέρεια της Τεχεράνης). Μέλος του Ανώτατου Συμβουλίου για τον Κυβερνοχώρο. Πρώην μέλος του Δημοτικού Συμβουλίου της Τεχεράνης. Πρώην υπουργός Πληροφοριών και Επικοινωνιών (2009-2012). Ως υπουργός Πληροφοριών, συγκαταλέγεται στους κορυφαίους αξιωματούχους υπεύθυνους για τη λογοκρισία και τις δραστηριότητες στο διαδίκτυο, καθώς και τις πάσης φύσεως επικοινωνίες (ιδίως κινητών τηλεφώνων). Στη διάρκεια ανακρίσεων πολιτικών κρατουμένων, οι ανακριτές χρησιμοποιούν προσωπικά δεδομένα, ηλεκτρονικά μηνύματα και επικοινωνίες αυτών. Επανειλημμένως μετά τις προεδρικές εκλογές του 2009 και στη διάρκεια διαδηλώσεων διακόπηκαν οι υπηρεσίες κινητής τηλεφωνίας και γραπτών μηνυμάτων μέσω τηλεφώνου, τα δορυφορικά τηλεοπτικά κανάλια δέχθηκαν παρεμβολές και κατά τόπους διεκόπη ή τουλάχιστον επιβραδύνθηκε η λειτουργία του διαδικτύου. 23.3.2012 ▼M16 64. KAZEMI Toraj Φύλο: Άρρεν Αρχηγός, στο διαμέρισμα της ευρύτερης περιοχής της Τεχεράνης, της καταχωρισμένης από την ΕΕ αστυνομίας για την κυβερνοασφάλεια ως τον Ιούνιο του 2020. Υπό την ιδιότητά του αυτή, ανακοίνωσε εκστρατεία πρόσληψης κυβερνητικών χάκερ με σκοπό τον καλύτερο έλεγχο της ενημέρωσης στο διαδίκτυο και επιθέσεις σε «επικίνδυνους» ιστότοπους. 23.3.2012 65. LARIJANI Sadeq ΤΟΠΟΣ ΓΕΝ.: Najaf (Ιράκ) ΗΜΕΡ/ΝΙΑ ΓΕΝ.: 1960 ή Αύγουστος 1961 Φύλο: Άρρεν Επικεφαλής του Συμβουλίου Νομοθετικών Ζητημάτων από τις 29 Δεκεμβρίου 2018. Πρώην μέλος του Συμβουλίου των Φρουρών (ως τον Σεπτέμβριο του 2021). Πρώην επικεφαλής των δικαστικών αρχών (2009-2019). Ο επικεφαλής των δικαστικών αρχών πρέπει να συγκατατίθεται και να προσυπογράφει όλες τις τιμωρίες για σωφρονισμό («qisas»), εγκλήματα κατά του Θεού («hodoud») και εγκλήματα κατά του κράτους («ta’zirat»). Σε αυτές συγκαταλέγονται καταδίκες που επισύρουν θανατική ποινή, μαστίγωμα και ακρωτηριασμό. Στο πλαίσιο αυτό, ο Larijani προσυπέγραψε προσωπικά πολλές θανατικές καταδίκες, κατά παράβαση των διεθνών προτύπων, μεταξύ των οποίων με λιθοβολισμό, εκτελέσεις δι’ απαγχονισμού, εκτέλεση ανηλίκων και δημόσιες εκτελέσεις, όπως οι εκτελέσεις κρατουμένων που απαγχονίστηκαν από γέφυρες ενώπιον χιλιάδων ανθρώπων. Επομένως, συνέβαλε σε υψηλό αριθμό εκτελέσεων. Επέτρεψε επίσης σωματικές τιμωρίες όπως ο ακρωτηριασμός και η ρίψη οξέος στα μάτια καταδίκων. Αφότου ανέλαβε καθήκοντα ο Sadeq Larijani, οι αυθαίρετες συλλήψεις πολιτικών κρατουμένων, υπερασπιστών ανθρώπινων δικαιωμάτων και μειονοτήτων έχουν αυξηθεί σημαντικά. Ο Sadeq Larijani φέρει επίσης ευθύνη για συστημικές ελλείψεις στο ιρανικό δικαστικό σύστημα ως προς τον σεβασμό του δικαιώματος σε δίκαιη δίκη. 23.3.2012 ▼M15 66. MIRHEJAZI Ali Φύλο: άρρεν Μέλος του στενού κύκλου του Ανώτατου Ηγέτη, μεταξύ των υπευθύνων για τον σχεδιασμό της καταστολής των διαμαρτυριών που πραγματοποιείται από το 2009 και συνδεόμενος με τους υπευθύνους για την καταστολή των διαμαρτυριών. Ήταν επίσης υπεύθυνος για τον σχεδιασμό της καταστολής δημόσιων αναταραχών τον Δεκέμβριο 2017/2018 και τον Νοέμβριο 2019. 23.3.2012 67. SAEEDI Ali Φύλο: άρρεν Επικεφαλής του γραφείου πολιτικής ιδεολογίας του Ανώτατου Ηγέτη. Πρώην εκπρόσωπος του Ανώτατου Ηγέτη στις Pasdaran (1995-2020) μετά από αδιάλειπτη σταδιοδρομία στους κόλπους του στρατεύματος, ειδικότερα δε στις υπηρεσίες πληροφοριών των Pasdaran. Το επίσημο αυτό αξίωμα τον κατέστησε κεντρικό πρόσωπο στη διαβίβαση διαταγών από το Γραφείο του Ανώτατου Ηγέτη στον μηχανισμό καταστολής των Pasdaran. 23.3.2012 ▼M13 68. RAMIN Mohammad-Ali ΤΟΠΟΣ ΓΕΝ.: Dezful (Ιράν) ΗΜΕΡ/ΝΙΑ ΓΕΝ.: 1954 Φύλο: άρρεν Γενικός γραμματέας του «Παγκόσμιου Ιδρύματος για το Ολοκαύτωμα», που συστάθηκε κατά τη Διεθνή διάσκεψη για την Επανεξέταση της Παγκόσμιας Θεώρησης του Ολοκαυτώματος το 2006, για τη διοργάνωση της οποίας ήταν υπεύθυνος ο Ramin εξ ονόματος της ιρανικής κυβέρνησης. Κύριος υπεύθυνος για τη λογοκρισία ως υφυπουργός Τύπου μέχρι τον Δεκέμβριο του 2013, υπήρξε άμεσα υπεύθυνος για το κλείσιμο πολλών προοδευτικών εντύπων (Etemad, Etemad-e Melli, Shargh κ.ά.), το κλείσιμο του Ανεξάρτητου Συνδικάτου του Τύπου και τον εκφοβισμό ή τη σύλληψη δημοσιογράφων. 23.3.2012 ▼M16 69. MORTAZAVI Seyyed Solat ΤΟΠΟΣ ΓΕΝ.: Farsan, Tchar Mahal-o-Bakhtiari (Νότος) – (Ιράν) ΗΜΕΡ/ΝΙΑ ΓΕΝ.: 1967 Φύλο: Άρρεν Από τις 5 Σεπτεμβρίου 2021, Αντιπρόεδρος Εκτελεστικών Υποθέσεων του Ιράν και Προϊστάμενος του Προεδρικού Γραφείου. Επικεφαλής του κτηματομεσιτικού κλάδου του Ιδρύματος Mostazafan, το οποίο τελούσε υπό την άμεση διαχείριση του Ανώτατου Ηγέτη Khamenei από τις 16 Σεπτεμβρίου 2019 ως τον Σεπτέμβριο του 2021. Έως τον Νοέμβριο του 2019, ήταν διευθυντής στο παράρτημα του Ιδρύματος Astan Qods Razavi στην Τεχεράνη. Πρώην δήμαρχος της Mashhad, δεύτερης μεγαλύτερης πόλης του Ιράν, όπου γίνονται τακτικά δημόσιες εκτελέσεις. Πρώην αναπληρωτής Υπουργός Εσωτερικών, αρμόδιος για τις πολιτικές υποθέσεις· διορίστηκε το 2009. Υπό την εν λόγω ιδιότητα, ήταν υπεύθυνος για την καθοδήγηση της δίωξης ατόμων που υπερασπίζονταν τα νόμιμα δικαιώματά τους, περιλαμβανομένης της ελευθερίας της έκφρασης. Αργότερα διορίστηκε επικεφαλής της Ιρανικής Επιτροπής Εκλογών για τις κοινοβουλευτικές εκλογές του 2012 και τις προεδρικές εκλογές του 2013. 23.3.2012 ▼M7 ————— ▼M8 ————— ▼M7 ————— ▼M15 73. FARHADI Ali Φύλο: άρρεν Υποδιευθυντής της Διεύθυνσης Νομικών Υποθέσεων και Δημόσιας Επιθεώρησης του υπουργείου Δικαιοσύνης της Τεχεράνης. Πρώην εισαγγελέας του Karaj. Υπεύθυνος για σοβαρές παραβιάσεις ανθρώπινων δικαιωμάτων, μεταξύ των οποίων η συμμετοχή του ως κατηγόρου σε δίκες όπου επιβλήθηκε η θανατική ποινή. Στη διάρκεια της θητείας του ως εισαγγελέα υπήρξε υψηλός αριθμός εκτελέσεων στην περιοχή του Karaj. 23.3.2012 ▼M16 74. REZVANMA-NESH Ali Φύλο: Άρρεν Αναπληρωτής εισαγγελέας στην επαρχία Karaj, περιφέρεια Alborz κατά την περίοδο 2010-2016. Υπεύθυνος για σοβαρές παραβιάσεις των ανθρωπίνων δικαιωμάτων, μεταξύ άλλων για την ανάμειξή του στην εκτέλεση ανηλίκου. 23.3.2012 ▼M13 75. RAMEZANI Gholamhossein Φύλο: άρρεν Από το 2011 επικεφαλής της Υπηρεσίας Πληροφοριών του Υπουργείου Άμυνας· από τον Νοέμβριο του 2009 ως τον Μάρτιο του 2011: Διοικητής της Υπηρεσίας Πληροφοριών του Pasdaran· από τον Μάρτιο του 2008 ως τον Νοέμβριο του 2009: Αναπληρωτής διοικητής τις Υπηρεσίας Πληροφοριών του Pasdaran· από τον Απρίλιο του 2006 ως τον Μάρτιο του 2008: Επικεφαλής της Υπηρεσίας Προστασίας και Πληροφοριών του Pasdaran. Αναμείχθηκε στην καταστολή της ελευθερίας της έκφρασης, μεταξύ άλλων συνδεόμενος με τους υπευθύνους για τις συλλήψεις συγγραφέων ιστολογίων και δημοσιογράφων το 2004· σύμφωνα με αναφορές έπαιξε ρόλο στην καταστολή των διαδηλώσεων μετά τις εκλογές του 2009. 23.3.2012 76. SADEGHI Mohamed Φύλο: άρρεν Συνταγματάρχης και υπαρχηγός του Σώματος των Φρουρών της Ισλαμικής Επανάστασης (IRGC) στον τεχνικό τομέα και στις πληροφορίες του κυβερνοχώρου και επικεφαλής του κέντρου ανάλυσης και καταπολέμησης του οργανωμένου εγκλήματος στο Pasdaran. Υπεύθυνος για τη σύλληψη και τον βασανισμό κατόχων ιστολογίων/δημοσιογράφων. 23.3.2012 77. JAFARI Reza ΗΜΕΡ/ΝΙΑ ΓΕΝ.: 1967 Φύλο: άρρεν Σύμβουλος του Πειθαρχικού Συμβουλίου Δικαστών από το 2012. Μέλος της «Επιτροπής για τον καθορισμό εγκληματικού διαδικτυακού περιεχομένου», φορέα υπεύθυνου για τη λογοκρισία ιστότοπων και μέσων κοινωνικής δικτύωσης. Πρώην επικεφαλής ειδικής εισαγγελίας για το έγκλημα στον κυβερνοχώρο μεταξύ 2007 και 2012. Ήταν υπεύθυνος για την καταστολή της ελευθερίας της έκφρασης, μεταξύ άλλων μέσω της σύλληψης, της κράτησης και της δίωξης συγγραφέων ιστολογίων και δημοσιογράφων. Άτομα που συνελήφθησαν ως ύποπτοι για εγκλήματα στον κυβερνοχώρο υπέστησαν κακομεταχείριση και μεροληπτική δικαστική διαδικασία. 23.3.2012 78. RESHTE-AHMADI Bahram Φύλο: άρρεν Δικαστής τακτικού δικαστηρίου στη βόρεια Τεχεράνη. Πρώην επιβλέπων του Γραφείου Γενικού Εισαγγελέα στην Τεχεράνη. Αναπληρωτής επικεφαλής του Γραφείου Υποθέσεων Φυλακών στην επαρχία της Τεχεράνης. Πρώην αναπληρωτής εισαγγελέας στην Τεχεράνη μέχρι το 2013. Διηύθυνε το κέντρο διώξεων του Evin. Ήταν υπεύθυνος για την άρνηση δικαιωμάτων, συμπεριλαμβανομένων των επισκέψεων και άλλων δικαιωμάτων των κρατουμένων, των υπερασπιστών των ανθρώπινων δικαιωμάτων και των πολιτικών κρατουμένων. 23.3.2012 ▼M16 79. RASHIDI AGHDAM Ali Ashraf Φύλο: Άρρεν Αναπληρωτής Διευθυντής Υγείας, Σωφρονισμού και Εκπαίδευσης των φυλακών της Τεχεράνης. Πρώην διευθυντής της φυλακής του Evin (2012 -2015). Κατά τη θητεία του, οι συνθήκες στη φυλακή επιδεινώθηκαν και σύμφωνα με αναφορές εντάθηκε η κακοποίηση κρατουμένων. Τον Οκτώβριο του 2012, εννέα κρατούμενες άρχισαν απεργία πείνας διαμαρτυρόμενες για την παραβίαση των δικαιωμάτων τους και για βίαιη μεταχείριση από τους φύλακες. 12.3.2013 80. KIASATI Morteza Φύλο: Άρρεν Δικαστής του τμήματος 54 του Επαναστατικού Δικαστηρίου της Τεχεράνης και του Επαναστατικού Δικαστηρίου του Ahwaz, τμήμα 4· επέβαλε θανατικές ποινές σε τέσσερις Άραβες πολιτικούς κρατουμένους, τους Taha Heidarian, Abbas Heidarian, Abd al-Rahman Heidarian (τρία αδέλφια) και Ali Sharifi. Τα εν λόγω άτομα συνελήφθησαν, βασανίστηκαν και απαγχονίστηκαν χωρίς δίκαιη δίκη. Οι περιπτώσεις αυτές και η απουσία δίκαιης δίκης αναφέρονται σε έκθεση με ημερομηνία 13 Σεπτεμβρίου 2012 του ειδικού εισηγητή του ΟΗΕ για τα ανθρώπινα δικαιώματα στο Ιράν και στην έκθεση του γενικού γραμματέα του ΟΗΕ για το Ιράν της 22ας Αυγούστου 2012. 12.3.2013 ▼M13 81. MOUSSAVI Seyed Mohammad Bagher Φύλο: άρρεν Δικαστής του Επαναστατικού Δικαστηρίου του Ahwaz, τμήμα 2· επέβαλε θανατικές ποινές σε πέντε Άραβες Ahwazi, τους Mohammad Ali Amouri, Hashem Sha’bani Amouri, Hadi Rashedi, Sayed Jaber Alboshoka, Sayed Mokhtar Alboshoka, στις 17 Μαρτίου 2012 για «δραστηριότητες κατά της εθνικής ασφάλειας» και «μίσος κατά του Θεού». Οι ποινές επικυρώθηκαν από το Ανώτατο Δικαστήριο του Ιράν στις 9 Ιανουαρίου 2013. Οι πέντε κρατούμενοι συνελήφθησαν και κρατήθηκαν για πάνω από ένα έτος χωρίς να τους έχει απαγγελθεί κατηγορία, βασανίστηκαν και καταδικάστηκαν χωρίς δίκαιη δίκη. 12.3.2013 ▼M15 82. SARAFRAZ Mohammad (Δρ.) (γνωστός και ως Haj-agha Sarafraz) ΤΟΠΟΣ ΓΕΝ.: Τεχεράνη (Ιράν) ΗΜΕΡ/ΝΙΑ ΓΕΝ.: περίπου 1963 Τόπος διαμονής: Τεχεράνη Φύλο: άρρεν Πρώην μέλος του Ανώτατου Συμβουλίου για τον Κυβερνοχώρο. Πρώην πρόεδρος του Ραδιοτηλεοπτικού Οργανισμού της Ισλαμικής Δημοκρατίας του Ιράν (IRIB) (2014-2016). Πρώην επικεφαλής της Παγκόσμιας Υπηρεσίας του IRIB και της Press TV, υπεύθυνος για όλες τις αποφάσεις σχετικά με τον προγραμματισμό. Στενά συνδεδεμένος με τον κρατικό μηχανισμό ασφαλείας. Υπό τις οδηγίες του, η Press TV, μαζί με τον IRIB, συνεργάστηκε με τις ιρανικές υπηρεσίες ασφαλείας και με εισαγγελείς στη μετάδοση καταναγκαστικών ομολογιών κρατουμένων, μεταξύ άλλων του Ιρανοκαναδού δημοσιογράφου και κινηματογραφιστή Maziar Bahari, στο εβδομαδιαίο πρόγραμμα Ιράν Σήμερα. Ο ανεξάρτητος ρυθμιστικός φορέας του τομέα των επικοινωνιών OFCOM επέβαλε πρόστιμο ύψους 100 000 λιρών Αγγλίας στην Press TV στο Ηνωμένο Βασίλειο για τη μετάδοση της ομολογίας του Bahari το 2011, η οποία μαγνητοσκοπήθηκε στη φυλακή ενώ ο Bahari βρισκόταν υπό την απειλή βίας. Συνεπώς, ο Sarafraz εμπλέκεται σε παραβίαση του δικαιώματος τήρησης της νομιμότητας και της δίκαιης δίκης. 12.3.2013 ▼M16 83. JAFARI Asadollah Φύλο: Άρρεν Εν ενεργεία γενικός εισαγγελέας του Ισπαχάν. Από τη θέση αυτή, διέταξε βίαιες αντιδράσεις κατά διαδηλωτών που βγήκαν στους δρόμους τον Νοέμβριο του 2021 για να διαμαρτυρηθούν κατά της λειψυδρίας. Σύμφωνα με ορισμένες εκθέσεις, ο Jafari ανακοίνωσε τη σύσταση ειδικού γραφείου για τη διερεύνηση των συλληφθέντων διαδηλωτών. Ως πρώην εισαγγελέας της επαρχίας Mazandaran, ο Jafari εισηγήθηκε την επιβολή της θανατικής ποινής σε υποθέσεις όπου υπήρξε κατήγορος, πράγμα που οδήγησε σε πολλές εκτελέσεις, μεταξύ άλλων και δημόσιες, και σε περιστάσεις όπου η επιβολή της θανατικής ποινής είναι αντίθετη προς τα διεθνή ανθρώπινα δικαιώματα, μεταξύ άλλων ως δυσανάλογη και υπερβολική τιμωρία. Ο Jafari υπήρξε επίσης υπεύθυνος για παράνομες συλλήψεις και παραβιάσεις των δικαιωμάτων κρατουμένων Μπαχάι από την αρχική σύλληψη μέχρι την κράτησή τους σε απομόνωση στο Κέντρο Κράτησης της Ασφάλειας. 12.3.2013 ▼M15 84. EMADI, Hamid Reza (γνωστός και ως Hamidreza Emadi) ΤΟΠΟΣ ΓΕΝ.: Hamedan (Ιράν) ΗΜΕΡ/ΝΙΑ ΓΕΝ.: περίπου 1973 Τόπος διαμονής: Τεχεράνη Τόπος εργασίας: Κεντρικά γραφεία Press TV, Τεχεράνη Φύλο: άρρεν Διευθυντής Ειδήσεων της Press TV. Πρώην ανώτερος παραγωγός της Press TV. Υπεύθυνος για την παραγωγή και τη μετάδοση καταναγκαστικών ομολογιών κρατουμένων, μεταξύ άλλων δημοσιογράφων, πολιτικών ακτιβιστών και προσώπων που ανήκουν στις κουρδικές και αραβικές μειονότητες, παραβίαση διεθνώς αναγνωρισμένων δικαιωμάτων για ορθή διαδικασία και δίκαιη δίκη. Ο ανεξάρτητος ρυθμιστής μεταδόσεων OFCOM επέβαλε πρόστιμο ύψους 100 000 λιρών Αγγλίας στην Press TV στο Ηνωμένο Βασίλειο για τη μετάδοση της καταναγκαστικής ομολογίας του Ιρανοκαναδού δημοσιογράφου και σκηνοθέτη Maziar Bahari το 2011, η οποία μαγνητοσκοπήθηκε στη φυλακή ενώ ο Bahari βρισκόταν υπό την απειλή βίας. ΜΚΟ έχουν αναφέρει περαιτέρω περιπτώσεις καταναγκαστικών τηλεοπτικών ομολογιών από την Press TV. Συνεπώς, ο Emadi συνδέεται με παραβίαση του δικαιώματος για ορθή διαδικασία και δίκαιη δίκη. 12.3.2013 ▼M13 85. HAMLBAR Rahim Φύλο: άρρεν Δικαστής του τμήματος 1 του Επαναστατικού Δικαστηρίου του Tabriz. Υπεύθυνος για την επιβολή βαριών ποινών σε ακτιβιστές υπέρ των δικαιωμάτων της αζερικής μειονότητας και των εργαζομένων, τους οποίους κατηγόρησε για κατασκοπία, πράξεις κατά της εθνικής ασφάλειας, προπαγάνδα κατά του ιρανικού καθεστώτος και προσβολή του ηγέτη του Ιράν. Μια προβεβλημένη υπόθεση αφορούσε 20 εθελοντές που προσέφεραν βοήθεια μετά τον σεισμό στο Ιράν τον Αύγουστο του 2012, τους οποίους καταδίκασε σε φυλάκιση για τις προσπάθειές τους να βοηθήσουν θύματα του σεισμού. Το δικαστήριο θεώρησε τους «εθελοντές ενόχους συνεργασίας για συγκεντρώσεις και συμπαιγνία διάπραξης εγκλημάτων κατά της εθνικής ασφάλειας». 12.3.2013 ▼M15 86. MUSAVI-TABAR Seyyed Reza ΤΟΠΟΣ ΓΕΝ.: Jahrom (Ιράν) ΗΜΕΡ/ΝΙΑ ΓΕΝ.: 1964 Φύλο: άρρεν Επικεφαλής της Επαναστατικής Εισαγγελίας του Shiraz. Υπεύθυνος για παράνομες συλλήψεις και κακομεταχείριση πολιτικών ακτιβιστών, δημοσιογράφων, υπερασπιστών των ανθρώπινων δικαιωμάτων, Μπαχάι και κρατουμένων συνείδησης, οι οποίοι παρενοχλήθηκαν, βασανίστηκαν, ανακρίθηκαν και τους απαγορεύθηκε η πρόσβαση σε δικηγόρο και σε ορθή διαδικασία. Ο Musavi-Tabar υπέγραψε δικαστικές αποφάσεις στο διαβόητο Κέντρο Κράτησης αριθ. 100 (ανδρική φυλακή), μεταξύ άλλων απόφαση κράτησης της κρατούμενης Μπαχάι Raha Sabet για τρία χρόνια σε απομόνωση. 12.3.2013 87. KHORAMABADI Abdolsamad Φύλο: άρρεν Αναπληρωτής διευθυντής Δικαστικής Εποπτείας (από τις 13 Οκτωβρίου 2018). Πρώην επικεφαλής της «Επιτροπής Καθορισμού των Περιπτώσεων Ποινικού Περιεχομένου», μιας κυβερνητικής οργάνωσης υπεύθυνης για τη λογοκρισία στο διαδίκτυο και το έγκλημα στον κυβερνοχώρο. Υπό την ηγεσία του, η Επιτροπή προσδιόρισε το «έγκλημα στον κυβερνοχώρο» με αριθμό ασαφών κατηγοριών που ποινικοποιούν τη δημιουργία και τη δημοσίευση περιεχομένου που θεωρείται ακατάλληλο από το καθεστώς. Ήταν υπεύθυνος για την καταστολή και τον αποκλεισμό πολλών ιστότοπων της αντιπολίτευσης, ηλεκτρονικών εφημερίδων, ιστολογίων, ιστότοπων ΜΚΟ ανθρώπινων δικαιωμάτων και του Google και του Gmail από τον Σεπτέμβριο του 2012. Ο ίδιος και η Επιτροπή συνέδραμαν ενεργά στον θάνατο του κρατούμενου συντάκτη ιστολογίου Sattar Beheshti, τον Νοέμβριο του 2012. Συνεπώς η Επιτροπή της οποίας ήταν επικεφαλής είναι άμεσα υπεύθυνη για συστημικές παραβιάσεις των ανθρώπινων δικαιωμάτων, ιδίως με την απαγόρευση και το φιλτράρισμα ιστότοπων για το γενικό κοινό, και περιστασιακά για γενικευμένο αποκλεισμό της πρόσβασης στο Διαδίκτυο. 12.3.2013 ▼M14 88. SOLEIMANI Gholamreza ΤΟΠΟΣ ΓΕΝ.: Farsan (Ιράν) ΗΜΕΡ/ΝΙΑ ΓΕΝ.: 1343 (ιρανικό ημερολόγιο της Εγίρας), 1964 ή 1965 (Γρηγοριανό ημερολόγιο) Ιθαγένεια: Ιρανική Φύλο: Άρρεν Θέση: Επικεφαλής της οργάνωσης Basij του Σώματος της Ισλαμικής Επαναστατικής Φρουράς (IRGC) Ο Gholamreza Soleimani είναι επικεφαλής της οργάνωσης Basij. Η οργάνωση Basij χρησιμοποίησε φονική βία για την καταστολή των διαδηλώσεων του Νοεμβρίου 2019 στο Ιράν, προκαλώντας θανάτους και τραυματισμούς σε άοπλους διαδηλωτές και άλλους αμάχους σε πολλές πόλεις της χώρας. Ως επικεφαλής της οργάνωσης Basij, ο Gholamreza Soleimani φέρει την ευθύνη για τη βίαιη καταστολή των διαδηλώσεων και για σοβαρές παραβιάσεις των ανθρώπινων δικαιωμάτων στο Ιράν. 12.4.2021 89. SALAMI Hossein (γνωστός και ως: SALAMI Hussain) ΤΟΠΟΣ ΓΕΝ.: Vaneshan, Golpayegan (Ιράν) ΗΜΕΡ/ΝΙΑ ΓΕΝ.: 1339 (ιρανικό ημερολόγιο της Εγίρας), 1960 ή 1961 (Γρηγοριανό ημερολόγιο) Ιθαγένεια: Ιρανική Φύλο: Άρρεν Θέση: Διοικητής του Σώματος της Ισλαμικής Επαναστατικής Φρουράς (IRGC) Βαθμός: Αντιστράτηγος Ο Hossein Salami είναι από τον Απρίλιο 2019 διοικητής του IRGC, στο οποίο ανήκει η πολιτοφυλακή Basij, και είναι μέλος του Συμβουλίου εθνικής ασφάλειας. Οι τακτικές δυνάμεις του IRGC και η πολιτοφυλακή της οργάνωσης Basij χρησιμοποίησαν φονική βία για την καταστολή των διαδηλώσεων του Νοεμβρίου 2019 στο Ιράν, προκαλώντας θανάτους και τραυματισμούς σε άοπλους διαδηλωτές και άλλους αμάχους σε πολλές πόλεις της χώρας. Ως μέλος του Συμβουλίου εθνικής ασφαλείας, ο Hossein Salami συμμετείχε στις συνεδριάσεις που εξέδωσαν τις διαταγές χρήσης φονικής βίας για την καταστολή των διαδηλώσεων του Νοεμβρίου 2019. Ως εκ τούτου, ο Hossein Salami φέρει ευθύνη για σοβαρές παραβιάσεις των ανθρώπινων δικαιωμάτων στο Ιράν. 12.4.2021 90. KARAMI Hassan Ιθαγένεια: Ιρανική Φύλο: Άρρεν Θέση: Διοικητής των ειδικών μονάδων της ιρανικής αστυνομίας Ο Hassan Karami είναι διοικητής των ειδικών μονάδων της ιρανικής αστυνομίας. Οι ειδικές δυνάμεις χρησιμοποίησαν φονική βία για την καταστολή των διαδηλώσεων του Νοεμβρίου 2019 στο Ιράν, προκαλώντας θανάτους και τραυματισμούς σε άοπλους διαδηλωτές και άλλους αμάχους σε πολλές πόλεις της χώρας. Ως διοικητής των ειδικών μονάδων, που προκάλεσαν θανάτους και τραυματισμούς σε άοπλους διαδηλωτές και άλλους αμάχους, ο Hassan Karami φέρει ευθύνη για σοβαρές παραβιάσεις των ανθρώπινων δικαιωμάτων στο Ιράν. 12.4.2021 91. PAKPOUR Mohammad (γνωστός και ως: PAKPUR Mohammad) ΤΟΠΟΣ ΓΕΝ.: Arak, Ιράν ΗΜΕΡ/ΝΙΑ ΓΕΝ.: 1340 (ιρανικό ημερολόγιο της Εγίρας), 1961 (Γρηγοριανό ημερολόγιο) Ιθαγένεια: Ιρανική Φύλο: Άρρεν Θέση: Διοικητής των χερσαίων δυνάμεων του Σώματος της Ισλαμικής Επαναστατικής Φρουράς (IRGC) Βαθμός: Ταξίαρχος Ο Mohammad Pakpour είναι διοικητής των χερσαίων δυνάμεων του IRGC από τον Μάρτιο 2010. Οι χερσαίες δυνάμεις του IRGC χρησιμοποίησαν φονική βία για την καταστολή των διαδηλώσεων του Νοεμβρίου 2019 στο Ιράν, προκαλώντας θανάτους και τραυματισμούς σε άοπλους διαδηλωτές και άλλους αμάχους σε πολλές πόλεις της χώρας. Ως διοικητής των χερσαίων δυνάμεων του IRGC, οι οποίες χρησιμοποίησαν φονική βία κατά άοπλων διαδηλωτών και άλλων αμάχων, ο Mohammad Pakpour φέρει ευθύνη για σοβαρές παραβιάσεις των ανθρώπινων δικαιωμάτων στο Ιράν. 12.4.2021 92. ASHTARI Hossein ΤΟΠΟΣ ΓΕΝ.: Ισπαχάν (άλλες ονομασίες: Esfahan, Ispahan) Ιθαγένεια: Ιρανική Φύλο: Άρρεν Θέση: Αρχηγός της ιρανικής αστυνομίας Ο Hossein Ashtari είναι αρχηγός της ιρανικής αστυνομίας από τον Μάρτιο 2015 και μέλος του Συμβουλίου εθνικής ασφαλείας. Η αστυνομική δύναμη περιλαμβάνει τις Μονάδες Emdad και τις Ειδικές Μονάδες. Οι τακτικές αστυνομικές δυνάμεις, οι μονάδες Emdad και οι ειδικές δυνάμεις του Ιράν χρησιμοποίησαν φονική βία για την καταστολή των διαδηλώσεων του Νοεμβρίου 2019 στο Ιράν, προκαλώντας θανάτους και τραυματισμούς σε άοπλους διαδηλωτές και άλλους αμάχους σε πολλές πόλεις της χώρας. Ως μέλος του Συμβουλίου εθνικής ασφαλείας, ο Hossein Ashtari συμμετείχε στις συνεδριάσεις που εξέδωσαν τις διαταγές χρήσης φονικής βίας για την καταστολή των διαδηλώσεων του Νοεμβρίου 2019. Ως εκ τούτου, ο Hossein Ashtari φέρει ευθύνη για σοβαρές παραβιάσεις των ανθρώπινων δικαιωμάτων στο Ιράν. 12.4.2021 93. ZIAEI Gholamreza Φύλο: Άρρεν Θέση: Πρώην διευθυντής της φυλακής Evin, πρώην Διευθυντής άλλων κέντρων κράτησης, Μεταξύ Ιουλίου του 2019 και Ιουνίου του 2020, ο Gholamreza Ziaei διετέλεσε διευθυντής της φυλακής Evin, στην οποία οι ήδη δυσμενείς συνθήκες για τους κρατούμενους επιδεινώθηκαν περαιτέρω κατά τη διάρκεια της θητείας του. Οι κρατούμενες στερούνται τηλεφωνικής επαφής με τα παιδιά τους. Οι πολιτικοί κρατούμενοι δεν μπορούν να δέχονται εβδομαδιαίες επισκέψεις από συγγενείς, δεδομένου ότι οι επισκέψεις επιτρέπονται πλέον μόνο κάθε δύο μήνες. Κατά τη διάρκεια των διαδηλώσεων του 2009, ο Ziaei ήταν υπεύθυνος του κέντρου κράτησης Kahrizak, όπου τουλάχιστον πέντε κρατούμενοι, οι οποίοι είχαν συλληφθεί σε σχέση με τις μαζικές διαδηλώσεις της Τεχεράνης το 2009, πέθαναν μετά από βασανιστήρια. Από το 2017 έως το 2019, πριν αναλάβει τη φυλακή Evin στην Τεχεράνη, ο Ziaei ήταν διευθυντής της φυλακής Rajaee Shahr στο Karaj, δυτικά της Τεχεράνης, όπου πραγματοποιήθηκαν πολυάριθμες διαμαρτυρίες πολιτικών κρατουμένων για κακοποίηση και απάνθρωπες συνθήκες διαβίωσης. 12.4.2021 94. SHAHVARPOUR Hassan ΤΟΠΟΣ ΓΕΝ.: Safi Abad, νοτίως του Dezful, Khuzestan (Ιράν) Φύλο: Άρρεν Αριθ. διαβατηρίου: 2001624001 (αριθ. εθνικού δελτίου ταυτότητας) Θέση: Ισλαμική Επαναστατική Φρουρά Διοικητής του σώματος του IRGC της επαρχίας Khuzestan Vali Asr Βαθμός: Ταξίαρχος Ως διοικητής του IRGC στο Khuzestan από το 2009, ο Hassan Shahvarpour είναι υπεύθυνος για τη διοίκηση των δυνάμεων οι οποίες χρησιμοποίησαν πολυβόλα κατά διαδηλωτών και άλλων αμάχων στην πόλη Mahshahr κατά τη διάρκεια των διαδηλώσεων του Νοεμβρίου 2019. Υπό τις διαταγές του, 148 άτομα σκοτώθηκαν από το IRGC με πυρά από βαριά πυροβόλα όπλα από τεθωρακισμένα οχήματα που περικύκλωσαν διαδηλωτές οι οποίοι προσπαθούσαν να διαφύγουν κρυμμένοι σε κοντινούς βάλτους. 12.4.2021 ▼M16 95. VASEGHI Leyla (γνωστή και ως VASEQI Layla, VASEGHI Leila, VASEGHI Layla) ΤΟΠΟΣ ΓΕΝ.: Sari, επαρχία Mazandaran (Ιράν) ΗΜΕΡ/ΝΙΑ ΓΕΝ.: 1352 (ιρανικό ημερολόγιο της Εγίρας), 1972 ή 1973 (Γρηγοριανό ημερολόγιο) Φύλο: Θήλυ Αξίωμα: Κυβερνήτρια της πόλης Shahr-e Qods και επικεφαλής του Συμβουλίου Ασφάλειας της πόλης Ως κυβερνήτρια της πόλης Shahr-e Qods και επικεφαλής του Συμβουλίου Ασφάλειας της πόλης από τον Σεπτέμβριο 2019 ως τον Νοέμβριο του 2021, η Leyla Vaseghi διέταξε τις αστυνομικές και άλλες ένοπλες δυνάμεις να χρησιμοποιήσουν φονικά μέσα κατά τις διαδηλώσεις του Νοεμβρίου του 2019, προκαλώντας τον θάνατο και τον τραυματισμό δεκάδων άοπλων διαδηλωτών και άλλων αμάχων. Ως κυβερνήτρια της πόλης Shahr-e Qods και επικεφαλής ασφάλειας της πόλης, η Leyla Vaseghi φέρει ευθύνη για σοβαρές παραβιάσεις των ανθρώπινων δικαιωμάτων στο Ιράν. 12.4.2021

▼M4







Οντότητες Ονοματεπώνυμο Στοιχεία ταυτοποίησης Λόγοι Ημερομηνία καταχώρησης ▼M15 1. Αστυνομία Κυβερνοχώρου Τοποθεσία: Τεχεράνη (Ιράν) Ιστότοπος: http://www.cyberpolice.ir Η ιρανική Αστυνομία Κυβερνοχώρου, που συστάθηκε τον Ιανουάριο του 2011, είναι μονάδα της Αστυνομίας της Ισλαμικής Δημοκρατίας του Ιράν, επικεφαλής της οποίας είναι ο Vahid Majid. Από την ίδρυσή της και μέχρι τις αρχές του 2015, επικεφαλής της ήταν ο Esmail Ahmadi-Moqaddam (καταχωρισμένος). Ο Ahmadi-Moqaddam τόνισε ότι η Αστυνομία Κυβερνοχώρου θα συγκρουόταν με αντεπαναστατικές και αντιπολιτευτικές ομάδες που χρησιμοποίησαν το 2009 κοινωνικά δίκτυα στο διαδίκτυο για να υποκινήσουν διαδηλώσεις κατά της επανεκλογής του Προέδρου Mahmoud Ahmadinejad. Τον Ιανουάριο του 2012, η Αστυνομία Κυβερνοχώρου εξέδωσε νέες κατευθυντήριες γραμμές για τα ίντερνετ καφέ, απαιτώντας από τους χρήστες να παρέχουν τα προσωπικά τους στοιχεία τα οποία θα διατηρούνταν από τους ιδιοκτήτες του καταστήματος για έξι μήνες, καθώς και ιστορικό με τους ιστότοπους που επισκέφθηκαν. Οι κανόνες επιβάλλουν επίσης στους ιδιοκτήτες ίντερνετ καφέ να εγκαθιστούν κλειστά κυκλώματα τηλεόρασης και να διατηρούν τις καταγραφές τους για έξι μήνες. Οι νέοι αυτοί κανόνες ενδέχεται να δημιουργήσουν μητρώο το οποίο θα μπορούν να χρησιμοποιούν οι αρχές για να εντοπίζουν ακτιβιστές ή οποιονδήποτε θεωρείται απειλή για την εθνική ασφάλεια. Τον Ιούνιο του 2012 τα ιρανικά μέσα ενημέρωσης ανέφεραν ότι η Αστυνομία Κυβερνοχώρου θα άρχιζε την πάταξη εικονικών ιδιωτικών δικτύων (VPN). Στις 30 Οκτωβρίου 2012 η Αστυνομία Κυβερνοχώρου συνέλαβε τον συντάκτη ιστολογίου Sattar Beheshti χωρίς ένταλμα για «πράξεις κατά της εθνικής ασφάλειας σε κοινωνικά δίκτυα και στο Facebook». Ο Beheshti είχε επικρίνει την ιρανική κυβέρνηση στο ιστολόγιό του. Ο Beheshti βρέθηκε νεκρός στο κελί του στις 3 Νοεμβρίου 2012 και πιστεύεται ότι βασανίστηκε μέχρι θανάτου από μέλη της Αστυνομίας Κυβερνοχώρου. Η Αστυνομία Κυβερνοχώρου είναι υπεύθυνη για πολλές συλλήψεις διοικητικών υπαλλήλων της ομάδας Telegram στο πλαίσιο των διαδηλώσεων του Νοεμβρίου 2019 σε εθνικό επίπεδο. 12.3.2013 ▼M14 2. Φυλακή Evin Διεύθυνση: Tehran Province, Tehran, District 2, Dasht-e Behesht (Ιράν) Η φυλακή Evin είναι ένα κέντρο κράτησης όπου κρατούνται πολιτικοί κρατούμενοι και σημειώνονται κατ’ επανάληψη σοβαρές παραβιάσεις των ανθρώπινων δικαιωμάτων, συμπεριλαμβανομένων βασανιστηρίων, κατά τα τελευταία έτη και δεκαετίες. Διαδηλωτές του Νοεμβρίου 2019 κρατήθηκαν στη φυλακή Evin, ορισμένοι δε από αυτούς βρίσκονται ακόμη εκεί. Οι κρατούμενοι στη φυλακή Evin στερούνται βασικών δικονομικών δικαιωμάτων και ενίοτε κρατούνται σε απομόνωση ή σε υπερπλήρη κελιά με κακές συνθήκες υγιεινής. Υπάρχουν λεπτομερείς εκθέσεις για σωματικά και ψυχολογικά βασανιστήρια. Οι κρατούμενοι δεν επιτρέπεται να έρχονται σε επαφή με την οικογένεια και τους δικηγόρους τους και δεν λαμβάνουν τη δέουσα υγειονομική περίθαλψη. 12.4.2021 3. Φυλακή Fashafouyeh (άλλες ονομασίες: Ανώτερο κεντρικό σωφρονιστικό ίδρυμα της Τεχεράνης, Φυλακή Hasanabad-e Qom, Κεντρική φυλακή της Τεχεράνης) Διεύθυνση: Tehran Province, Hasanabad, Bijin Industrial Zone, Tehran, Qom Old Road (Ιράν) Τηλ. +98 21 5625 8050 Η φυλακή Fashafouyeh είναι ένα κέντρο κράτησης που αρχικά προοριζόταν για την κράτηση των δραστών εγκλημάτων που σχετίζονται με τα ναρκωτικά. Πρόσφατα κρατούνται σε αυτό και πολιτικοί κρατούμενοι οι οποίοι, σε ορισμένες περιπτώσεις, αναγκάζονται να μοιράζονται κελλιά με τοξικομανείς. Οι συνθήκες διαβίωσης και υγιεινής είναι πολύ κακές και λείπουν βασικά αγαθά όπως το καθαρό πόσιμο νερό. Κατά τη διάρκεια των διαδηλώσεων του Νοεμβρίου 2019, αρκετοί διαδηλωτές κρατήθηκαν στη φυλακή Fashafouyeh, συμπεριλαμβανομένων ανηλίκων. Σύμφωνα με εκθέσεις, οι διαδηλωτές του Νοεμβρίου 2019 υποβλήθηκαν σε βασανιστήρια και απάνθρωπη μεταχείριση στη φυλακή Fashafouyeh, για παράδειγμα με εσκεμμένο τραυματισμό τους με βραστό νερό και άρνηση ιατρικής περίθαλψης. Σύμφωνα με έκθεση της Διεθνούς Αμνηστίας σχετικά με την καταστολή των διαδηλώσεων του Νοεμβρίου 2019, παιδιά ηλικίας ακόμη και 15 ετών κρατήθηκαν μαζί με ενήλικες στη φυλακή Fashafouyeh. Τρεις διαδηλωτές του Νοεμβρίου 2019, οι οποίοι κρατούνται επί του παρόντος στη φυλακή Fashafouyeh, καταδικάστηκαν σε θάνατο από δικαστήριο της Τεχεράνης. 12.4.2021 4. Φυλακή Rajaee Shahr (άλλες ονομασίες: Φυλακή Rajai Shahr, Rajaishahr, Raja’i Shahr, Reja’i Shahr, Rajayi Shahr, φυλακή Gorhardasht, φυλακή Gohar Dasht) Διεύθυνση: Alborz Province, Karaj, Gohardasht, Moazzen Blvd (Ιράν) Τηλ. +98 26 3448 9826 Η φυλακή Rajaee Shahr είναι γνωστή για τη στέρηση των ανθρώπινων δικαιωμάτων, συμπεριλαμβανομένων των σοβαρών σωματικών και ψυχολογικών βασανιστηρίων πολιτικών κρατουμένων και κρατουμένων συνείδησης, καθώς και για τις μαζικές εκτελέσεις χωρίς δίκαιη δίκη, από την ισλαμική επανάσταση το 1979. Εκατοντάδες κρατούμενοι, συμπεριλαμβανομένων παιδιών, κακοποιήθηκαν σοβαρά στη φυλακή Rajaee Shahr μετά τις διαδηλώσεις του Νοεμβρίου 2019. Υπάρχουν αξιόπιστες αναφορές σχετικά με πολυάριθμες περιπτώσεις βασανιστηρίων και άλλων μορφών σκληρής τιμωρίας, συμπεριλαμβανομένων υποθέσεων στις οποίες εμπλέκονται ανήλικοι. 12.4.2021

▼M2









ΠΑΡΑΡΤΗΜΑ II

Δικτυακοί τόποι με πληροφορίες σχετικά με τις αρμόδιες αρχές και διεύθυνση για κοινοποιήσεις προς την Ευρωπαϊκή Επιτροπή

▼M17

ΒΕΛΓΙΟ

https://diplomatie.belgium.be/en/policy/policy_areas/peace_and_security/sanctions

ΒΟΥΛΓΑΡΙΑ

https://www.mfa.bg/en/EU-sanctions

ΤΣΕΧΙΑ

www.financnianalytickyurad.cz/mezinarodni-sankce.html

ΔΑΝΙΑ

http://um.dk/da/Udenrigspolitik/folkeretten/sanktioner/

ΓΕΡΜΑΝΙΑ

https://www.bmwi.de/Redaktion/DE/Artikel/Aussenwirtschaft/embargos-aussenwirtschaftsrecht.html

ΕΣΘΟΝΙΑ

https://vm.ee/et/rahvusvahelised-sanktsioonid

ΙΡΛΑΝΔΙΑ

https://www.dfa.ie/our-role-policies/ireland-in-the-eu/eu-restrictive-measures/

ΕΛΛΑΔΑ

http://www.mfa.gr/en/foreign-policy/global-issues/international-sanctions.html

ΙΣΠΑΝΙΑ

https://www.exteriores.gob.es/es/PoliticaExterior/Paginas/SancionesInternacionales.aspx

ΓΑΛΛΙΑ

http://www.diplomatie.gouv.fr/fr/autorites-sanctions/

ΚΡΟΑΤΙΑ

https://mvep.gov.hr/vanjska-politika/medjunarodne-mjere-ogranicavanja/22955

ΙΤΑΛΙΑ

https://www.esteri.it/it/politica-estera-e-cooperazione-allo-sviluppo/politica_europea/misure_deroghe/

ΚΥΠΡΟΣ

https://mfa.gov.cy/themes/

ΛΕΤΟΝΙΑ

http://www.mfa.gov.lv/en/security/4539

ΛΙΘΟΥΑΝΙΑ

http://www.urm.lt/sanctions

ΛΟΥΞΕΜΒΟΥΡΓΟ

https://maee.gouvernement.lu/fr/directions-du-ministere/affaires-europeennes/organisations-economiques-int/mesures-restrictives.html

ΟΥΓΓΑΡΙΑ

https://kormany.hu/kulgazdasagi-es-kulugyminiszterium/ensz-eu-szankcios-tajekoztato

ΜΑΛΤΑ

https://foreignandeu.gov.mt/en/Government/SMB/Pages/SMB-Home.aspx

ΚΑΤΩ ΧΩΡΕΣ

https://www.rijksoverheid.nl/onderwerpen/internationale-sancties

ΑΥΣΤΡΙΑ

https://www.bmeia.gv.at/themen/aussenpolitik/europa/eu-sanktionen-nationale-behoerden/

ΠΟΛΩΝΙΑ

https://www.gov.pl/web/dyplomacja/sankcje-miedzynarodowe

https://www.gov.pl/web/diplomacy/international-sanctions

ΠΟΡΤΟΓΑΛΙΑ

https://www.portaldiplomatico.mne.gov.pt/politica-externa/medidas-restritivas

ΡΟΥΜΑΝΙΑ

http://www.mae.ro/node/1548

ΣΛΟΒΕΝΙΑ

http://www.mzz.gov.si/si/omejevalni_ukrepi

ΣΛΟΒΑΚΙΑ

https://www.mzv.sk/europske_zalezitosti/europske_politiky-sankcie_eu

ΦΙΝΛΑΝΔΙΑ

https://um.fi/pakotteet

ΣΟΥΗΔΙΑ

https://www.regeringen.se/sanktioner

Διεύθυνση για κοινοποιήσεις προς την Ευρωπαϊκή Επιτροπή:

European Commission

Directorate-General for Financial Stability, Financial Services and Capital Markets Union (DG FISMA)

Rue de Spa 2

B-1049 Brussels, Βέλγιο

Email: relex-sanctions@ec.europa.eu

▼M2









ΠΑΡΑΡΤΗΜΑ III

Κατάλογος με τον εξοπλισμό που θα μπορούσε να χρησιμοποιηθεί για εσωτερική καταστολή όπως αναφέρεται στο άρθρο 1α

1. Πυροβόλα όπλα, πυρομαχικά και σχετικά εξαρτήματα, ως ακολούθως: 1.1 Πυροβόλα όπλα μη ελεγχόμενα δυνάμει του ΣΚ 1 και του ΣΚ 2 του Κοινού Στρατιωτικού Καταλόγου· 1.2 Πυρομαχικά που προβλέπονται ειδικά για τα πυροβόλα όπλα του σημείου 1.1 και τα ειδικά σχεδιασμένα συστατικά τους μέρη· 1.3 Σκόπευτρα μη ελεγχόμενα δυνάμει του Κοινού Στρατιωτικού Καταλόγου.

2. Βόμβες και χειροβομβίδες μη ελεγχόμενες δυνάμει του Κοινού Στρατιωτικού Καταλόγου.

3. Οχήματα, ως εξής: 3.1 Οχήματα εφοδιασμένα με εκτοξευτήρες ύδατος, ειδικά σχεδιασμένα ή τροποποιημένα για την καταστολή ταραχών· 3.2 Ειδικά σχεδιασμένα ή τροποποιημένα οχήματα τα οποία καθίστανται ηλεκτροφόρα για την απώθηση επιτιθεμένων· 3.3 Οχήματα ειδικά σχεδιασμένα ή τροποποιημένα για την απομάκρυνση οδοφραγμάτων, συμπεριλαμβανομένου οικοδομικού εξοπλισμού με θωράκιση κατά βλημάτων· 3.4 Οχήματα ειδικά σχεδιασμένα ή τροποποιημένα για τη μεταφορά ή τη μεταγωγή φυλακισμένων ή/και κρατουμένων· 3.5 Οχήματα ειδικά σχεδιασμένα για την ανάπτυξη κινητών φραγμών· 3.6 Εξαρτήματα των οχημάτων που καθορίζονται στα σημεία 3.1 έως 3.5 ειδικά σχεδιασμένα για τον έλεγχο ταραχών. Σημείωση 1 Στο παρόν σημείο δεν περιλαμβάνονται τα οχήματα που είναι ειδικά σχεδιασμένα για πυρόσβεση. Σημείωση 2 Για τους σκοπούς του σημείου 3.5, ο όρος «οχήματα» συμπεριλαμβάνει τα ρυμουλκούμενα.

4. Εκρηκτικές ουσίες και συναφής εξοπλισμός, ως εξής: 4.1 Ειδικά σχεδιασμένος εξοπλισμός και συσκευές για την πυροδότηση εκρήξεων με ηλεκτρικά ή μη μέσα, συμπεριλαμβανομένων των πυροδοτικών μηχανισμών, των πυροκροτητών, των αναφλεκτήρων, των ενισχυτών και του πυραγωγού σχοινιού και των ειδικά σχεδιασμένων συστατικών τους. Εξαιρείται ο εξοπλισμός που έχει σχεδιασθεί ειδικά για συγκεκριμένη εμπορική χρήση, η οποία περιλαμβάνει την ενεργοποίηση ή λειτουργία με εκρηκτικά μέσα άλλου εξοπλισμού ή συσκευών, προορισμός των οποίων δεν είναι η δημιουργία εκρήξεων (π.χ. σύστημα πυροδότησης των αερόσακων των αυτοκινήτων, συστήματα αναστολής των ηλεκτρικών υπερτάσεων των διατάξεων ενεργοποίησης πυροσβεστικών συστημάτων καταιωνισμού)· 4.2 Εκρηκτικά γραμμικής κοπής, μη περιλαμβανόμενα στον Κοινό Στρατιωτικό Κατάλογο· 4.3 Άλλα εκρηκτικά μη περιλαμβανόμενα στον Κοινό Στρατιωτικό Κατάλογο και συναφείς ουσίες, ως εξής: α. αματόλη, β. νιτροκυτταρίνη (με περιεκτικότητα σε άζωτο που υπερβαίνει το 12,5 %)· γ. νιτρογλυκόλη· δ. τετρανικός πενταερυθρίτης (PETN)· ε. πικρυλοχλωρίδιο· στ. 2,4,6-τρινιτροτολουόλη (TNT).

5. Προστατευτικός εξοπλισμός μη περιλαμβανόμενος στον ΣΚ 13 του Κοινού Στρατιωτικού Καταλόγου, ως ακολούθως: 5.1 Θωρακισμένες στολές με προστασία κατά βλημάτων ή/και κατά αιχμηρών αντικειμένων· 5.2 Κράνη προστασίας κατά βλημάτων ή/και θραυσμάτων, κράνη και ασπίδες προστασίας για ταραχές, και ασπίδες προστασίας κατά βλημάτων. Σημ.: Στο παρόν σημείο δεν περιλαμβάνονται: — ο ειδικά σχεδιασμένος για αθλητικές δραστηριότητες εξοπλισμός· — εξοπλισμός ειδικά σχεδιασμένος για την πλήρωση απαιτήσεων σχετικά με την ασφάλεια στην εργασία.

6. Εξομοιωτές, πλην των περιλαμβανομένων στον ΣΚ 14 του Κοινού Στρατιωτικού Καταλόγου, για την εξάσκηση στη χρήση πυροβόλων όπλων και το ειδικά σχεδιασμένο σχετικό λογισμικό.

7. Εξοπλισμός νυκτερινής όρασης και θερμικής απεικόνισης και συσκευές ενίσχυσης της εικόνας, εκτός από τα περιλαμβανόμενα στον Κοινό Στρατιωτικό Κατάλογο.

8. Κοφτερά συρματοπλέγματα.

9. Στρατιωτικά μαχαίρια, μαχαίρια μάχης και ξιφολόγχες με λεπίδες μήκους άνω των 10 εκατοστών.

10. Εξοπλισμός παραγωγής ειδικά σχεδιασμένος για τα αντικείμενα του παρόντος καταλόγου.

11. Ειδική τεχνολογία για την ανάπτυξη, παραγωγή ή χρήση των αντικειμένων του παρόντος καταλόγου.









ΠΑΡΑΡΤΗΜΑ ΙV

Εξοπλισμός, τεχνολογία και λογισμικό που αναφέρονται στα άρθρα 1β και 1γ

Γενική σημείωση

Παρά το περιεχόμενό του, το παρόν παράρτημα δεν εφαρμόζεται:

(α) στον εξοπλισμό, την τεχνολογία ή το λογισμικό που καθορίζεται στο παράρτημα Ι του κανονισμού (ΕΚ) αριθ. 428/2009 ( 1 ) του Συμβουλίου ή στον Κοινό Στρατιωτικό Κατάλογο, ή

(β) στο λογισμικό που προορίζεται να εγκατασταθεί από τον χρήστη χωρίς άλλη σημαντική υποστήριξη από τον προμηθευτή και το οποίο διατίθεται εν γένει ελεύθερα στην αγορά, για χονδρική και λιανική πώληση, χωρίς περιορισμούς, μέσω: i) συνήθων συναλλαγών, ii) ταχυδρομικών παραγγελιών, iii) ηλεκτρονικών συναλλαγών, ή iv) τηλεφωνικών παραγγελιών ή

γ) στο λογισμικό που είναι «ελευθέρας χρήσεως».

Οι κατηγορίες Α, Β, Γ και Δ αναφέρονται στις κατηγορίες του κανονισμού (ΕΚ) αριθ. 428/2009.

Ο εξοπλισμός, τεχνολογία και λογισμικό του άρθρου 1β είναι:

Α. Κατάλογος εξοπλισμού — εξοπλισμός εις βάθος ελέγχου πακέτων — εξοπλισμός υποκλοπής δικτυακών επικοινωνιών, περιλαμβανομένων των εξοπλισμών διαχείρισης της υποκλοπής (IMS) και των εξοπλισμών διατήρησης και διασύνδεσης δεδομένων για την άντληση πληροφοριών — εξοπλισμός παρακολούθησης ραδιοσυχνοτήτων — εξοπλισμός δικτυακών και δορυφορικών παρεμβολών — συστήματα μόλυνσης εξ αποστάσεως — εξοπλισμός αναγνώρισης/επεξεργασίας ομιλητού — εξοπλισμοί υποκλοπής και παρακολούθησης IMSI ( 2 ), MSISDN ( 3 ), IMEI ( 4 ), TMSI ( 5 — εξοπλισμοί υποκλοπής και παρακολούθησης Tactical SMS ( 6 ) /GSM ( 7 ) /GPS ( 8 ) /GPRS ( 9 ) /UMTS ( 10 ) /CDMA ( 11 ) /PSTN ( 12 — εξοπλισμοί υποκλοπής και παρακολούθησης πληροφοριών DHCP ( 13 ), SMTP ( 14 ), GTP ( 15 ), — εξοπλισμοί αναγνώρισης και κατατομοποίησης σχηματομορφών — εξοπλισμοί εξ αποστάσεως επαλήθευσης ταυτότητας — εξοπλισμοί μηχανών σημασιολογικής επεξεργασίας — εξοπλισμοί παραβίασης κωδικών WEP και WPA — εξοπλισμοί υποκλοπής για το ιδιωτικό και τυποποιημένο πρωτόκολλο VoIP

Β. Δεν χρησιμοποιείται

Γ. Δεν χρησιμοποιείται

Δ. «Λογισμικό» για την «ανάπτυξη», «παραγωγή» ή «χρήση» του εξοπλισμού του ανωτέρω σημείου Α.

Ε. «Τεχνολογία» για την «ανάπτυξη», «παραγωγή» ή «χρήση» του εξοπλισμού του ανωτέρω σημείου Α.

Ο εξοπλισμός, η τεχνολογία και το λογισμικό που ανήκουν στις ανωτέρω κατηγορίες, εμπίπτουν στο πεδίο εφαρμογής του παρόντος παραρτήματος μόνο στο βαθμό που εντάσσονται στη γενική περιγραφή των «συστημάτων υποκλοπής και παρακολούθησης διαδικτυακών, τηλεφωνικών και δορυφορικών επικοινωνιών»

Για τους σκοπούς του παρόντος παραρτήματος, ως παρακολούθηση νοείται η απόκτηση, εξαγωγή, αποκωδικοποίηση, καταγραφή, ανάλυση και αρχειοθέτηση του περιεχόμενου κλήσεων ή δεδομένων δικτύου.